Недзяржаўную прэсу прымусяць «падымаць» шклоўскі завод паперы?\nДешевый газ дорогого стоит\nЗ гэтага тыдня ўсе рэспубліканскія дзяржаўныя газеты пачалі друкавацца на паперы вытворчасці РУП «Завод газетнай паперы» ў Шклове — адзінага ў Беларусі вытворцы такой прадукцыі.\nПра гэта паведаміў ГА «БАЖ» намеснік генеральнага дырэктара па вытворчасці Беларускага Дома друку Станіслаў Казак. З яго словаў, дагэтуль шмат якія выданні друкаваліся на расійскай, а цяпер для дзяржаўных газет Дом друку будзе закупляць шклоўскую паперу цэнтралізавана. Не закрыта пакуль толькі пытанне з паперай для «Советской Белоруссии»: па словах сп-ра Казака, да апошняга часу яна друкавалася на расійскай паперы, зараз — на беларускай, а там, маўляў, будзе бачна.\nНамеснік галоўнага рэдактара «СБ» Міхаіл Лябедзік пацвердзіў прэс-службе БАЖ, што «ў якасці эксперыменту» на гэтым тыдні выданне выходзіць на беларускай паперы. Зыходзячы з вынікаў гэтага «эксперыменту», рэдакцыя будзе вызначацца, на чым друкаваць газету далей.\nПа словах сп-ра Казака, новаўвядзенне тычыцца толькі дзяржаўнай прэсы, а недзяржаўная будзе па-ранейшаму купляць паперу самастойна.\nТым часам, некаторыя падзеі апошніх дзён сведчаць пра тое, што недзяржаўныя выданні гэты працэс таксама не абміне.\nГэтак, 2 снежня ў рэдакцыю недзяржаўнай рэгіянальнай газеты «Брестская газета» патэлефанавала супрацоўніца Дзяржаўнага камітэта па стандартызацыі РБ і сказала, што «па заданні ўраду» ёй трэба зрабіць пробы ўсёй імпартнай паперы, якая выкарыстоўваецца для друку газет. Яна прапанавала рэдактару «Брестской газеты» Віктару Марчуку прадаставіць ёй па 1 метры ад кожнага рулона паперы, якая належыць «БК» і знаходзіцца на складах.\nРэдактар адмовіўся выконваць патрабаванне, заявіўшы, што не дасць псаваць паперу, бо пачатыя рулоны забруджваюцца і рвуцца. На гэтым размова пакуль скончылася, але жанчына папярэдзіла, што гэта «вельмі сур’ёзна».\n3 снежня ў Дзяржаўным камітэце па стандартызацыі РБ прэс-службе БАЖ неафіцыйна пацвердзілі існаванне даручэння Савета Міністраў ад 20 лістапада, якое сапраўды прадпісвае супрацоўнікам Дзяржстандарту праверыць усю імпартную газетную паперу да 10 снежня г.г.\nПрычым, як падкрэслілі супрацоўнікі камітэту, «патэнцыйна» непадпарадкаванне можа пацягнуць за сабой санкцыі — паводле закона «Аб тэхнічным нарміраванні і стандартызацыі» (арт. 13, які акрэслівае правы дзяржаўнага інспектара) і Кодэксу аб адміністратыўных правапарушэннях (арт. 23.2). (У прыватнасці, закон дае права інспектарам «забараняць юрыдычным асобам альбо індывідуальным прадпрымальнікам перадачу прадукцыі, выкананне працэсаў яе эксплуатацыі (выкарыстання), захоўвання, перавозкі, рэалізацыі і ўтылізацыі альбо аказанне паслуг». Кодэкс жа прадугледжвае накладанне штрафу ад 10 да 50 базавых велічыняў.)\nТэма пераводу беларускіх выданняў на айчынную паперу раз-пораз гучала з дзяржаўных СМІ. Гэтак, у верасні «Столичное телевидение» зрабіла сюжэт, прысвечаны працы Шклоўскага завода газетнай паперы, які цяпер выпрабоўвае новае імпартнае абсталяванне.\n«Як запэўнівае кіраўніцтва «Беллесбумпрама», уся раённая і абласная перыёдыка ў Рэспубліцы Беларусь выходзіць на беларускай паперы. А вось з рэспубліканскімі газетамі больш складана. На іх паперу даводзіцца купляць за мяжой. І такое становішча трэба выправіць як мага хутчэй… Прэзідэнт Беларусі даў час да студзеня 2010 года…», — паведамляла СТВ. «Дарэчы, паперу на заводзе зараз вырабляюць самай высокай якасці, — упэўненыя тэлежурналісты. — Цяпер галоўнае дадаць у колькасці».\nМіж тым, прадстаўнікі недзяржаўных СМІ, чый дабрабыт залежыць найперш ад прывабнасці для чытача і нармальных стасункаў з прадпрыемствамі-партнёрамі, не так упэўненыя ў перавагах шклоўскай паперы.\nНапрыклад, па словах галоўнага рэдактара «СНплюс. Свободные новости плюс» Васіля Зданюка, яго газета друкуецца на расійскай, бо якасць беларускай не задавальняе ні рэдакцыю, ні друкарні. «Машыны рвуць гэтую паперу, і шмат адходаў. Некаторыя друкарні проста адмаўляюцца працаваць з ёй», — кажа рэдактар.\nНекаторыя выданні перайшлі на шклоўскую паперу з меркаванняў эканоміі — напрыклад, «Информ-прогулка» (Лунінец) выходзіць на беларускай паперы са студзеня мінулага года. Аднак, па словах рэдактаркі выдання Святланы Гарды, на працягу ўсяго года ад друкарні паступалі заўвагі наконт якасці паперы, і толькі апошнім часам яна крыху палепшылася.\n«Наша Ніва» пакуль друкуецца на паперы расійскай вытворчасці. «Мы пабачым, з якой якасцю будуць выходзіць на шклоўскай паперы дзяржаўныя газеты, і потым вырашым, — зазначыў у гутарцы з прэс-службай БАЖ шэф-рэдактар выдання Андрэй Дынько. — З аднаго боку, пачуццё патрыятызму падказвае, што лепей было б друкавацца на беларускай паперы. Але, калі будуць праблемы з якасцю — напрыклад, будзе расплывацца фарба, — мы на гэта не пойдзем, бо гэтага нашы чытачы не зразумеюць…»


Георгій Дзмітрук: узаемаадносіны ўлады і рэлігійных арганізацый у Беларусі змяняюцца істотным чынам | Krynica.info\nЗа апошнія некалькі гадоў узаемаадносіны ўлады і рэлігійных арганізацый у Беларусі змяняюцца істотным чынам. Але пакуль не зразумела, у які бок, заявіў 24 траўня на канферэнцыі, прысвечанай стагоддзю Беларускай хрысціянскай дэмакратыі, сустаршыня БХД Георгій Дзмітрук.\n“Яшчэ 10 гадоў таму рэжым не быў гатовы да перагляду сваіх узаемаадносін да розных царкоўных групаў і аб’яднанняў. Больш за тое, рэжым не разглядаў хрысціянскую супольнасць як самастойнага і ўплывовага гульца за розумы і сэрцы беларусаў. Рэжым проста ігнараваў просьбы і запыты рэлігійных груп. Гэта заўсёды з’яўлялася тыповай мадэллю паводзінаў дзяржавы ў савецкі перыяд. У выніку, пагрозы і маніпуляцыі сталі звычайнымі метадамі ўздзеяння на хрысціянскую супольнасць. Але ў апошні час з’явіліся нейкія новыя тэндэнцыі ва ўзаемаадносінах. Магчыма, сёння рана казаць пра гэта. На фоне вельмі складанай сітуацыі ў суседняй Расіяй, звязаных з новым “законам Яравой” і наступнымі рэпрэсіямі супраць некаторых рэлігійных груп, сітуацыя ў Беларусі выглядае некалькі пазітыўнай. Будзем уважліва сачыць за сітуацыяй у Беларусі і з асаблівай заклапочанасцю – за сітуацыяй у Расіі”, – адзначыў ён, паведамляе BCHD.INFO.\nПалітык таксама падкрэсліў, што веруючыя людзі з’яўляюцца галоўнай мэтавай аўдыторыяй БХД. “На падтрымку вернікаў мы разлічваем у першую чаргу ў нашай штодзённай палітычнай працы. Менавіта ў царкве мы чэрпаем і духоўныя, і інтэлектуальныя рэсурсы. Такім чынам, нас вельмі хвалюе сучасны стан хрысціянскай супольнасці”, – дадаў ён.\nСустаршыня БХД таксама заявіў, што беларускі народ стаміўся ад адсутнасці справядлівасці. “Звяртаючыся ў суд грамадзянін не можа даказаць сваю невінаватасць. Апраўдальны прысуд – гэта рэдкасць. Справядлівы або міласэрны прысуд – гэта вельмі вялікая рэдкасць. На мой погляд, стан судовай сістэмы гэта – галоўная прыкмета бездухоўнасці і дэградацыі кіруючага рэжыму. Атрымліваць асалоду ад безабароннасці простага чалавека перад тварам жорсткага рэпрэсіўнага апарату – гэта верх цынізму і бязбожнасці. Міласэрнасць і спачуванне сёння не ў цане. І гэта факт”, – адзначыў палітык.\nА пастаянны эканамічны крызіс у Беларусі, паводле яго, – “гэта, перш за ўсё, вынік 20-гадовай дзейнасці адміністрацыйна-каманднай сістэмы эканомікі, не здольнай мяняцца ў новых рынкавых умовах”. “Адсутнасць рэформаў ставіць нас у бязвыхаднае становішча. І таму ў мяне ёсць поўнае права заявіць сёння: нас чакае эканамічнае дно”, – заявіў Георгій Дзмітрук.\n28.05.2017 Грамадства| Тэгі: БХД, Дзмітрук, Расія, эканоміка\n19 і 20 красавіка за акцыю супраць саюзу з РФ будуць судзіць сябраў БХД


Канвертаваць Belarusian Rubles (BYN) і Конголезских франкаў (CDF) : Калькулятар абменнага курсу\nBelarusian Ruble (BYN) і Франк Congolais (CDF) Курс валют пераўтварэнні калькулятар\nГэта Belarusian Ruble і Франк Congolais пераўтваральнік да цяперашняга часу з абменнымі курсамі з 15 чэрвень 2019.\nКалі ласка, увядзіце суму, якую ў полі злева ад Belarusian Ruble. Выкарыстоўвайце "абмен валют", каб зрабіць Франк Congolais валюты па змаўчанні. Націсніце на Конголезских франкаў або Belarusian Rubles канвертаваць паміж гэтай валютай і ўсімі іншымі валютамі.\nThe Belarusian Ruble гэта валюта, у Беларусь (BY, BLR, Беларусь). Франк Congolais гэта валюта, у Конга (Кампакт-дыск, Накладзены плацёж). Сімвал BYN можа быць запісаная BR. The Belarusian Ruble дзеліцца на 100 kopeks. Франк Congolais дзеліцца на 100 centimes. Абменнага курсу the Belarusian Ruble Апошняе абнаўленне 15 чэрвень 2019 ад Yahoo Finance. Абменнага курсу Франк Congolais Апошняе абнаўленне 15 чэрвень 2019 ад Yahoo Finance. BYN каэфіцыент мае 3 ўважаецца лічбаў. CDF каэфіцыент мае 5 ўважаецца лічбаў.


У Кітай БКК паставіць паўмільёна тон калійных угнаенняў у кантэйнерах | БЕЛАРУСКАЕ РАДЫЁ РАЦЫЯ\nБеларуская калійная кампанія ў 2019—2023 гадах паставіць у Кітай 0,5 млн тон калійных угнаенняў у кантэйнерах. Адпаведны мемарандум падпісаны ў Менску падчас візіту 16—19 траўня кіраўніцтва Усекітайскай асацыяцыі кааператываў забеспячэння ACFSMC і кампаніі CNAMPGC на чале са старшынёй савета дырэктараў ACFSMC Ван Ся, паведаміла прэс-служба БКК.\nДэлегацыя наведала Беларускую калійную кампанію і азнаёмілася з вытворчасцю ААТ „Беларуськалій”. Бакі абмеркавалі фактары і тэндэнцыі развіцця кітайскай сельскагаспадарчай галіны, а таксама перспектывы рынку калію ў КНР.\nАдным з прадметаў абмеркавання стала развіццё кантэйнерных адгрузак калію ў Кітай. „Гэты від паставак уяўляе сабой перспектыўны кірунак, бо стварае больш высокі ўзровень сэрвісу. БКК надае вялікую ўвагу арганізацыі кантэйнерных паставак у цэлым: паводле вынікаў 2018 года, гэты від адгрузак складае прыблізна 10% ад агульнага экспарту”, — адзначыла прэс-служба.\nСа студзеня 2019 года БКК і яе ключавы партнёр на кітайскім рынку, кампанія CNAMPGC, пачалі тэставы перыяд кантэйнерных паставак, які „пацвердзіў вялікі патэнцыял гэтага напрамку сумеснай працы і прывёў да падпісання новага мемарандума аб супрацоўніцтве паміж БКК і CNAMPGC, скіраванага на развіццё кантэйнерных адгрузак на рынак КНР”.\nМемарандум падпісалі генеральны дырэктар БКК Алена Кудравец і намеснік генеральнага дырэктара CNAMPGC Ван Бэй. Дакумент прадугледжвае пастаўкі ў Кітай больш за паўмільёна тон калійных угнаенняў у кантэйнерах з 2019-га па 2023 год, што з’яўляецца значным аб’ёмам для гэтага тыпу адгрузак. „Гэтае пагадненне стала важкім дадаткам да раней падпісанага пяцігадовага мемарандума аб супрацоўніцтве па пастаўках калійных угнаенняў на адрас CNAMPGC”, — заўважылі ў БКК.\nКошт беларускага калію для Кітая павышаецца на 60 даляраў за тону


Да школы – на новым аўтобусе — Дятлово. Перамога. Дятловская районная газета\n28.09.2021 29.09.2021 administrator445\nУ падарунак да Года народнага адзінства дзятлаўскія школьнікі атрымалі новы камфартабельны аўтобус, які ўжо працуе на адным з маршрутаў раёна.\nНеабходны навучэнцам і іх бацькам транспарт быў перададзены на баланс раённага цэнтра па забеспячэнні дзейнасці бюджэтных і іншых арганізацый з упраўлення адукацыі Гродзенскага аблвыканкама. Гэта дванаццаты школьны аўтобус “ПАЗ 32053-02” для падвозу навучэнцаў да ўстаноў адукацыі Дзятлаўскага раёна і назад да месца пражывання. Ён разлічаны на 23 пасадачныя месцы, абсталяваны ўсімі неабходнымі сродкамі бяспекі і дазваляе зрабіць перамяшчэнне дзяцей больш камфортным.\nВадзіцель школьнага аўтобуса Аляксандр Зайцаў, якія нядаўна дадаў у свае вадзіцельскія правы катэгорыю “D” і прыйшоў працаваць на маршрут, абноўкай вельмі задаволены. Кажа, што ў салоне аўтобуса ўсё прадугледжана для маленькіх пасажыраў: аўтаматычная высоўная прыступка, рамяні бяспекі на кожным сядзенні, паліцы для ранцаў, кнопкі “прыпынку па патрабаванні”, сігнал задняга ходу, гучнагаварыцель і шмат іншых карысных навінак.\n– Я працую вадзіцелем аўтобуса на маршруце нумар чатыры. Падвожу дзяцей з вёсак Лапушна і Круцілавічы, а таксама гарпасёлка Наваельня ў школы горада Дзятлава. Вельмі рады такой “абноўцы”, бо ў новым аўтобусе дзецям будзе бяспечна, зручна і цёпла нават зімой, якая ўжо не за гарамі, – кажа Аляксандр Фёдаравіч.\nУ раённым цэнтры па забеспячэнні дзейнасці бюджэтных і іншых арганізацый заўважаюць, што новы школьны аўтобус – гэта каштоўны ўклад у развіццё якасці і даступнасці адукацыі. Ён стаў добрай дапамогай для бацькоў і педагогаў, якія будуць упэўненыя, што навучэнцы своечасова і бяспечна дабяруцца да школы і назад дадому.\n– На балансе цэнтра для падвозу навучэнцаў ва ўсе ўстановы адукацыі Дзятлаўскага раёна задзейнічаны 12 школьных аўтобусаў: з іх 1 спецыяльна абсталяваны аўтобус для падвозу дзяцей-інвалідаў на заняткі ў Дзятлаўскі цэнтр карэкцыйна-развіваючага навучання і рэабілітацыі, – расказвае яго кіраўнік Святлана Панасюк. – Аўтапарк сістэмы адукацыі практычна поўнасцю абноўлены, некаторыя аўтобусы за час летніх канікулаў умацавалі дадатковымі поручнямі і рамянямі бяспекі для зручнасці маленькіх пасажыраў.\nПа словах Святланы Віктараўны, новы транспарт дапамог аптымізаваць падвоз да ўстаноў адукацыі і зменшыць час знаходжання дзяцей у шляху да 30 хвілін, як таго патрабуюць сучасныя санітарныя нормы.\nТеги: #дети #образование Год народного единства День народного единства\nУ Свіслачы пройдзе экалагічны фестываль «Гамоняць пушчы беларускія…»\nГарэлка – сябар, які заўжды падводзіць


Галоўная ➠ Усякае ➠ Установка тканевых натяжных потолков\nМантаж тэкстыльных нацяжных столяў характарызуецца некаторымі асаблівасцямі. Вынікам прафесійнай ўстаноўкі будзе стыльная, вытанчаная і бездакорна роўная потолочная паверхню.\nЕсли вас интересует установка тканевых натяжных потолков, стоит заглянуть на этот сайт stylishroom.com.ru вы найдете установку тканевых натяжных потолков отличного качества и по доступной цене.\nГоднасці нацяжных тканкавых палотнаў\nТэкстураванай палісціролавая палатно або, як яго называюць многія, тканкавы нацяжны столь валодае мноствам станоўчых характарыстык:\nЁн лёгка пераносіць шматразовыя пакрыцця водаэмульсійнай фарбай. Пры гэтым няма неабходнасці выкарыстоўваць грунтоўку, палатно і так набывае глыбокі і насычаны колер.\nТэрмін эксплуатацыі тэкстыльных столяў перавышае 10 гадоў. Яны даўгавечныя і надзейныя.\nТканкавае палатно не пагаршае ад нізкіх тэмператур. Яму не страшныя перапады ад + 80С да -40С, а яго трываласць толькі трохі саступае па характарыстыках традыцыйнай аздабленні.\nТакая столь многофункционален. Яго можна выкарыстоўваць у памяшканнях рознага прызначэння.\nМантаж ажыццяўляецца лёгка і хутка.\nПалатно воданепранікальнасці і устойліва да агню.\nПравільна ўсталяваны тканкавы нацяжны столь візуальна практычна не адрознім ад абтынкаванай паверхні, што прызнана адным з яго галоўных плюсаў.\nДа недахопаў гэтага будматэрыялу можна аднесці боязь вострых прадметаў, хоць калі ўлічыць, што ўсе патрабуе акуратнага адносіны, то гэты мінус перастае быць істотным.\nСавет: У нацяжное тэкстыльнае палатно можна ўстаўляць асвятляльныя прыборы валодаюць магутнасцю да 50 Вт, паколькі можа адбыцца дэфармацыя потолочной паверхні ў выніку награвання. Абмежаванне не тычыцца святлодыёдных, а таксама эканамічных лямпаў.\nТэхналогіі мантажу тканкавых нацяжных столяў\nЎстаноўка тэкстыльных столяў адбываецца без выкарыстання цеплавой гарматы. Награваць памяшканне няма неабходнасці, як гэта робіцца пры ўсталёўцы пвх-столяў. Гэтая асаблівасць тэкстураваных матэрыялаў дазваляе ажыццяўляць аздабленне нават у не ацяпляных памяшканнях у любы сезон года і адчувальна эканоміць час. «Халодны» спосаб устаноўкі абсалютна бяспечны, практычны і зручны.\nВылучаюць дзве тэхналогіі мантажу. Яны маюць прынцыповыя адрозненні. Абодва метаду патрабуюць ўстаноўкі па перыметры памяшкання каркаса. Але першая тэхналогія прадугледжвае алюмініевы багет П-вобразнай формы, а другая - профіль-прышчэпцы.\nКлінава тэхналогія з п-вобразным багетам\nЎстаноўка ажыццяўляецца з выкарыстаннем дэкаратыўнай ўстаўкі і кліну. Для яе не патрэбныя дакладныя меркі палатна. Праца стаіць танна і выконваецца хутка. Але мае два значных недахопу:\nАсвятляльныя прыборы, умантаваныя ў столь могуць зрушыцца, а палатно дэфармавацца, калі ў спецыяліста недастаткова навыкаў для працы з такім матэрыялам.\nТэрмін эксплуатацыі нацяжной столі, усталяванага такім спосабам, значна менш, чым у аналагічнага, мантаваць па клипсовой тэхналогіі.\nКлипсовый крепеж робяць з трывалага пластыка. Ён так уладкаваны, што не патрабуе ніякіх дадатковых уставак, таму што палатно максімальна шчыльна прылягае да паверхні сцяны. Аднак мантаваць потолочную паверхня такім спосабам у адзіночку не атрымаецца, неабходна дапамога яшчэ аднаго чалавека.\nКлипсовый мантаж не мае недахопаў і гарантуе доўгі тэрмін эксплуатацыі, а таксама адсутнасць дэфармацый палатна.\nСавет: калі вы хочаце, каб тэкстыльны нацяжны столь праслужыў вам вельмі доўга, аддайце перавагу клипсовой тэхналогіі.\nМантаж нацяжных тканкавых столяў ўласнымі сіламі\nЎстаноўка праходзіць у некалькі этапаў, паслядоўнасць якіх парушаць нельга:\nВыкарыстоўваючы водны ці лазерны ўзровень, неабходна вызначыць дакладна, які гарызантальны ўзровень будзе ў вашай потолочной паверхні.\nЗрабіць замеры кутоў памяшкання, каб потым можна было роўна састыкаваць профіль.\nПравесці мантаж багета па перыметры памяшкання.\nАжыццявіць ўстаноўку прыбораў асвятлення.\nМантаж багета з'яўляецца адным з найважнейшых этапаў працы, які ў далейшым нясе адказнасць за тэрмін эксплуатацыі потолочной канструкцыі. Пасля таго, як профіль зафіксаваны, трэба правільна нацягнуць палатно. У якім парадку замацоўваць яго боку, відаць ніжэй:\nПаслядоўнасць у замацаванні тканкавага столі варта строга выконваць:\nмесца па цэнтры,\nсярэдзінкі прамежкавых частак,\nВынікам правільнага выканання інструкцый стане пісьменна замацаваная ў профілі і ідэальна роўная потолочная паверхню.\nРада: Да пачатку працэсу неабходна завяршыць пыльныя працы і добра выраўнаваць сцены, вызначыць месцы мантажу свяцілень і купіць іх.\nКалі ўстаноўка завершана, мацаванне столі дэкаруюць і ўстаўляюць свяцільні. Ўстаноўка свяцілень і люстраў ажыццяўляецца з дапамогай крапяжу ў выглядзе пластыкавага кольца. Яго цэнтр павінен супадаць з цэнтрам крапяжу свяцільні, а памер такім быць, каб дэкор асвятляльнага прыбора лёгка яго перакрываў. Кольца прыляпляецца. У яго цэнтры робіцца адтуліну, у якім і замацоўваецца люстра.\nНа гэтым мантаж тканкавага нацяжной столі завершаны.


28 верасень 2021, 14:05\nСкрыня з вакцынамі Pfizer, ілюстрацыйнае фота\nЧыноўнікі даўно запэўніваюць, што ў беларусаў будзе магчымасьць выбіраць, якой вакцынай прышчапіцца. Але папраўдзе выбар пакуль невялікі: паміж расейскім «Cпутником V» і кітайскай вакцынай Vero Cell. Як заявіў былы міністар здароўя Ўладзімер Каранік, Pfizer ды іншыя вытворцы вакцынаў мусяць самі зьвяртацца да беларускіх уладаў, каб тыя дазволілі ім прысутнічаць у Беларусі.\nРазьбіраліся, чаму дагэтуль няма з чаго выбіраць.\n«Белфармацыя» — манапаліст у закупцы проціковідных вакцын\n25 сьнежня 2020 году, яшчэ перад пачаткам масавай вакцынацыі, Аляксандар Лукашэнка на сустрэчы з супрацоўнікамі Гарадзкой дзіцячай інфэкцыйнай лякарні Менску анансаваў закупку вакцынаў ад каранавірусу «5–6 розных вытворцаў».\nЯкіх менавіта вытворцаў, ён не ўдакладніў, але сказаў, што галоўным прынцыпам вакцынацыі ад каранавірусу будзе «добраахвотнасьць».\nМанапаліст у закупліваньні проціковідных вакцын у Беларусі — «Белфармацыя». Закупліваньнем вакцын супраць іншых інфэкцыйных хваробаў, акрамя дзяржаўнага РУП «Белфармацыя», займаюцца некаторыя камэрцыйныя кампаніі. Да прыкладу, сумеснае закрытае акцыянэрнае таварыства «Мэдвакс» пастаўляе ў Беларусь францускую вакцыну ад грыпу «Ваксігрып Тэтра». Аднак закупляць імпартныя вакцыны ад каранавірусу «Мэдваксу» не дазваляюць.\nАфіцыйны Менск настойвае, што вакцынацыя супраць COVID-19 павінна быць добраахвотнай, даступнай і бясплатнай.\nВакцынацыя ў Беларусі пачалася на пачатку студзеня 2021 году. Першымі прышчаплялі мэдыкаў, потым сацыяльных работнікаў і настаўнікаў. Вакцынавалі спачатку расейскім «Cпутником V» поўнага цыклю (і вырабленай, і разьлітай у Расеі), а таксама кітайскай вакцынай.\n26 лютага Беларусь на заводзе «Белмэдпрэпараты» выпусьціла пробную партыю вакцыны «Спутник V»: то бок вакцыну вырабілі ў Расеі, даставілі ў Беларусь, а тут яе толькі разьлівалі.\nНа пачатку красавіка пачалася масавая вакцынацыя — паводле папярэдняга запісу прышчапіцца можна было ў паліклиніках па месцы жыхарства прэпаратамі «Cпутник V» і кітайскай вакцынай Vero Cell.\nПаступова колькасьць прышчэпачных пунктаў павялічылася: яны зьявіліся ў гандлёвых цэнтрах, РНПЦ, шпіталях і г. д.\nПаводле Міністэрства аховы здароўя, больш за 2 009 000 беларусаў атрымалі першую дозу вакцыны, 1 571 000 прайшлі поўны курс вакцынацыі.\nКаранік: «Павінен быць зварот з просьбай зарэгістраваць прэпарат у Беларусі»\nАднак нават прышчэпленыя беларусы сутыкнуліся з праблемай выезду за мяжу, напрыклад у краіны Эўразьвязу, куды можна трапіць толькі з сэртыфікатам аб вакцынацыі ўхваленымі САЗ прэпаратамі альбо адбываць абавязковы карантын.\nСьпіс вакцын, ухваленых Сусьветнай арганізацыяй здароўя:\nВысокія чыноўнікі — і былы міністар здароўя Ўладзімер Каранік, і цяперашні Дзьмітры Піневіч, і першая намесьніца Алена Богдан пэрыядычна кажуць, што перамовы пра закупку імпартных вакцын, ухваленых Сусьветнай арганізацыяй здароўя, вядуцца.\nТак, 18 верасьня прэс-служба Рэспубліканскага саюзу турыстычных арганізацый Беларусі заявіла, што «Міністэрства аховы здароўя разглядае закупку 100 тысяч дозаў амэрыканскага прэпарату Pfizer, аднак ведамства хацела б быць упэўненым, што ў Беларусі будзе такая колькасьць ахвотнікаў прышчапіцца гэтай вакцынай».\n20 верасьня міністар здароўя Дзьмітры Піневіч казаў, што Беларусь вядзе перамовы аб пастаўках вакцыны Pfizer.\n«Мы задаём пытаньне турапэратарам: колькі, паводле вашых разьлікаў, асобаў, якія хацелі б прышчапіцца Pfizer? Правядзіце апытаньне, і тады мы будзем ставіць пытаньне аб яе закупліваньні».\n22 верасьня старшыня Горадзенскага аблвыканкаму Ўладзімер Каранік патлумачыў, чаму ў Беларусь не завозяць вакцыну амэрыканскай вытворчасьці Pfizer, як і іншыя вакцыны, акрамя расейскай «Cпутник V» і кітайскай Vero Cell.\n«Гэта тыя вакцыны, якія зарэгістраваныя ў Рэспубліцы Беларусі і даступныя, бо ў Беларусі наладжана вытворчасьць вакцыны „Cпутник V“. З Кітаем падтрымліваюцца сяброўскія адносіны і ёсьць магчымасьць пры вострым дэфіцыце вакцын у сьвеце купляць гэтую вакцыну», — адзначыў спадар Каранік.\n«Што тычыцца вакцын ад іншых вытворцаў, то ад іх мусіць быць зварот з просьбай зарэгістраваць прэпарат у Беларусі. Той жа Pfizer і астатнія вытворцы, наколькі мне вядома, з такімі просьбамі не зьвярталіся», — заявіў Уладзімер Каранік.\nТакім чынам, паводле былога міністра Караніка, Pfizer і астатнія вытворцы мусяць самі зьвярнуцца з запытам да беларускіх уладаў.\nБеларусь не ўступіла ў COVAX і ня можа прэтэндаваць на дапамогу САЗ\nАднак, акрамя дзяржавы, у многіх краінах сьвету працуюць міжнародныя структуры, якія дапамагаюць у закупцы вакцын ці наагул пастаўляюць вакцыны бясплатна.\nБыў шанец, каб вакцына Pfizer/BioNTech магла трапіць у Беларусь праз адмысловую праграму COVAX, якую каардынуе Сусьветная арганізацыя здароўя.\nПра гэта яшчэ ў лютым 2021 году расказваў каардынатар праграм па інфэкцыйных хваробах рэгіянальнага бюро САЗ у Беларусі Вячаслаў Грынькоў.\n92 краіны зь нізкім альбо сярэднім узроўнем прыбыткаў падтрымалі праз праграму COVAX, якая ахоплівае 190 краін сьвету. Аднак Беларусь не далучылася да праграмы COVAX.\n5 ліпеня 2021 году першая намесьніца міністра здароўя Алена Богдан паведаміла ў інтэрвію газэце «Звязда», што САЗ прапанавала ўсім краінам уступіць у структуру COVAX, у тым ліку і Беларусі.\n«Аднак умовай удзелу была перадплата будучых вакцын. Мы паглядзелі, пааналізавалі і вырашылі не сьпяшацца з уступленьнем у COVAX. Вялікая Брытанія ўнесла перадплату і ў гэтай праграме вакцыны не атрымала», — сказала намесьніца міністра.\nАлена Богдан тады расказала, што «перамовы з вытворцамі вакцын AstraZeneca і Pfizer вяліся, яны не прыйшлі да нас, і перамовы больш не вядуцца».\nСьвятлана Ціханоўская таксама спрабавала дамовіцца з Эўразьвязам\n20 студзеня 2021 году прэс-служба Сьвятланы Ціханоўскай паведаміла, што Ціханоўская зьвярнулася зь лістом у Эўракамісію, дзе расказала пра сытуацыю з каранавірусам у Беларусі і зьвярнулася з просьбай дапамагчы з пастаўкай замежных вакцын, ухваленых САЗ.\nПаводле прапановы Ціханоўскай, праграма дапамогі можа быць рэалізаваная праз трэці бок, напрыклад, Праграму разьвіцьця ААН.\nЦіханоўская заклікала Эўразьвяз не даваць сродкі наўпрост рэжыму Лукашэнкі.\n«Вельмі важна, каб такая праграма, калі яна будзе рэалізаваная, строга кіравалася трэцім бокам (да прыкладу, ПРААН) пад міжнародным кантролем», — адзначыла Ціханоўская.\n27 красавіка 2021 году Сьвятлана Ціханоўская абмяркоўвала магчымасьць пастаўкі вакцыны ў Беларусі з эўракамісарам у пытаньнях добрасуседзтва і пашырэньня ЭЗ Олівэрам Вархеем.\nЯк паведамлялася, бюджэт ЭЗ, выдзелены на дапамогу Беларусі, дазваляў арганізаваць гэтыя пастаўкі. Аднак патрабавалася згода беларускіх уладаў, і эўрапейскія чыноўнікі былі гатовыя весьці перамовы пра гэта.\nУ рамках праекту «Салідарнасьць у імя здароўя», які фінансуецца Эўразьвязам, краінавы офіс Сусьветнай арганізацыі здароўя ў Беларусі паставіў у Рэспубліканскі цэнтар арганізацыі мэдыцынскага рэагаваньня абсталяваньне на агульную суму 850 000 даляраў ЗША:\nДа пастаўкі вакцын справа так і не дайшла.\nДзе вакцыны набывае Ўкраіна\nУкраіна пачала масавую вакцынацыю замежнымі прышчэпкамі ў лютым 2021-га. На сёньня дзьве дозы вакцыны атрымалі 5 458 838 украінцаў. Паводле ацэнкі колькасьці насельніцтва, якая праводзілася на пачатку 2020 году, ва Ўкраіне пражывае 37 мільёнаў 289 тысяч грамадзян.\nВакцыны паступаюць ва Ўкраіну па трох кірунках.\n1. Ініцыятыва COVAX\nУкраіна далучылася да гэтай глябальнай ініцыятывы ад пачатку пандэміі. Донарамі фонду сталі Агенцтва ЗША ў міжнародным разьвіцьці (USAID) і Сусьветны банк. Дзейнасьць гэтай ініцыятывы забясьпечвае Глябальны альянс вакцынаў і імунізацыі (GAVI), Сусьветная арганізацыя здароўя, Кааліцыя інавацый у падрыхтоўцы да эпідэмій (CEPI), а Дзіцячы фонд ААН (UNICEF) узаемадзейнічае з вытворцамі і партнэрамі ў набыцьці прышчэпак ад COVID-19 і лягістыцы іхнай дастаўкі.\nДзякуючы гэтай ініцыятыве да канца 2021 году ва Ўкраіне бясплатна змогуць прышчапіцца 8 мільёнаў грамадзян. Сярод прышчэпак, пастаўленых у межах фонду COVAX, Pfizer-BioNTech (ЗША) і AstraZeneca-SKBio (Паўднёвая Карэя).\n2. Непасрэдныя кантракты з вытворцамі\nУрад Украіны вядзе перамовы з усімі вытворцамі вакцын, уключаных у пералік Сусьветнай арганізацыі здароўя, і купляе вакцыны за кошт сродкаў дзяржаўнага бюджэту. Але грамадзян прышчапляюць бясплатна.\nУжо ў красавіку 2021 году было закантрактавана 32 мільёны дозаў вакцыны розных вытворцаў. Урад канцэнтруецца на закупцы чатырох вакцын: AstraZeneca, Pfizer, Sinovac ды Moderna.\nУ жніўні ўкраінскія ўлады разарвалі кантракт з індыйскім вытворцам прышчэпак CoviShield і Novavax, бо завод не выконваў сваіх абавязаньняў.\n3. Набыцьцё прышчэпак за сродкі міжнароднай дапамогі\nУкраінскі ўрад набывае вакцыны за сродкі міжнародных донараў, а таксама адмысловых праграмаў Сусьветнага банку і Эўрапейскага інвэстыцыйнага банку.\nСёлета ў траўні Міністэрства аховы здароўя Ўкраіны падпісала з Сусьветным банкам угоду аб рэалізацыі праекту «Экстранае рэагаваньне на COVID-19 і вакцынацыя ва Ўкраіне». У межах гэтага праекту Ўкраіна атрымае 90 мільёнаў даляраў на набыцьцё вакцыны, разгортваньне месцаў для вакцынаваньня і правядзеньне тэстаў.\nАд Эўрапейскага інвэстыцыйнага банку Ўкраіна атрымае 50 мільёнаў эўра на вакцынацыю.


Хроніка маўклівай рэвалюцыі: 29 чэрвеня\nhttps://spring96.org/be/news/44261 2011 2011-06-29T19:27:11+0300 2011-06-29T19:27:11+0300 1970-01-01T03:00:00+0300 be https://spring96.org/files/images/sources/kastrycznickaja29-06.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nКастрычніцкая плошча ў Менску агароджаная турнікетамі. Праходзіць на плошчу могуць толькі супрацоўнікі міліцыі. За Палацам рэспублікі па вуліцы Інтэрнацыянальнай і ў двары за ўнівэрсамам "Цэнтральны" стаяць аўтобусы са сьпецназам. Ёсьць затрыманьні сярод журналістаў.\nЗатрыманы фотакарэспандэнт радыё "Свабода" Уладзь Грыдзін. Пры затрыманьні яму разьбілі святлофільтр ад камэры. "Наша ніва" паведамляе пра затрыманьне журналіста газэты Алеся Пілецкага. Абодвух журналістаў адпусьцілі пасьля ўмяшальніцтва прэс-сакратара ГУУС. Знаходзіліся яны ў гарадзкім аддзеле міліцыі №1 каля Нацыянальнага музэю.\n19:10 Пачаліся затрыманьні, пад'ехаў міліцэйскі аўтобус, людзі ў цывільным выбарачна хапаюць людзей і груба запіхваюць у аўтобус. На вачах карэспандэнта Радыё Свабода затрымалі каля 10 чалавек каля пераходу да цырку.\nБудынак КДБ на прашпэкце ахоўваюць вайскоўцы. У кожным двары ад ГУМа да Цырку знаходзяцца аўтобусы зь міліцыяй.\n19. 30 Відэаапэратару БелаПАН Васілю Сямашку міліцынты разьбілі лоб, у яго кроў, паведамляе Радыё Свабода.\nСярод затрыманых каля Цырку - Паліна Кур'яновіч і Кася Людвіг. Затрыманых адвезьлі ў Савецкі РУУС.\nУ адным з аўтобусаў - 42 затрыманыя. Сярод іх - Кацярына Ерусалімская, Даніла Ганчароў, Вечаслаў Круг, Ян Мельнікаў, Слава Калядзіч. Усіх вязуць у Ленінскі РАУС. Таксама у Ленінскім РАУС знаходзяцца: Васільеў Ільля, Грузд А.В., Мартынава Е.В., Бацян І.М., Бутрыс С.А., Бацян Л.В (56 год, разбітая галава).Далівеля Артур, Хадасевіч Юрый.\nТвітэр БХК паведамляе пра наступных затрыманых: Тунілевіч В., Фалалееў, Кася Людвіг, Гур'яновіч М., Бандарык А., Фоськаў К., Шыш А., Стрэльчык Віталь.\nЖурналістка "Белсату" Радачынская, якой удалося зьбегчы з аўтазака, паведаміла, што ўнутры застаўся грамадзянін Эстоніі Данільчык-Паулз Мікіта.\nПадчас здымак "маўклівай акцыі" у Мінску людзі ў цывільным збілі карэспандэнта і аператара рускай службы BBC Алега Болдырава і Максіма Ламакіна, паведамляе bbc.co.uk.\nНа вуліцы Янкі Купалы затрымалі карэспандэнта Латвійскага радыё, яго імя — Угіс Лебетіс, паведамляе Радыё "Свабода". "Беларускія навіны" паведамляюць, што затрыманы карэспандэнт БелаПАН Вадзім Шмыгаў. Затрыманая таксама фотажурналістка БелаПАН Ксенія Авімава.\nЗатрыманьні на прашпэкце Пераможцаў. Каля кінатэатру "Масква" ўжо 2 аўтобусы з затрыманымі. Каля Палацу спорту забралі 5 чалавек: 3 хлапцы і 2 дзяўчыны, трое зь іх - журналісты. Іх пасадзілі ў асобны ЎАЗік.\nРадыё Свабода паведамляе, што затрымалі карэспандэнта «Белгазеты» Вадзіма Заміроўскага.\n20.18 Затрыманы Кудзін Аляксандр.\n20-35. Па папярэднік падліках усяго ў Менску затрымана каля 80 чалавек. У рэгіёнах каля сарака. У Ленінскім РУУСе зараз -Пуленовіч О, Мензелеўскі А, Хажня В, Нічыпар К, Макарэвіч С, Шчыткін А, Ляўковіч Дзяніс, Шведаў Раман, Фенцік Паша, Ульянаўскі К, Філюта Аляксандр, Шыманскі Яўген, Махоцін Саша, Шмецялюк Саша, Жалабковіч В., Варфаламеева О, Шыманскі Д, Граблюк С, Мельнікаў Ян, Грузд Арцём - усяго 43 чалавекі.\nЖурналіст Вадзім Заміроўскі знаходзіцца ў Савецкім РУУСе.\n20-40. Затрыманых у Менску адвезлі ў Ленінскі, Цэнтральны, Маскоўскі (каля 20-ці чалавек) і Фрунзенскі РАУСы.\n20-45. Сярод затрыманых - Казінец Вадзім, Навіцкі Дзяніс, Грабавы Ўладзіслаў, Семская Алена, Пратасенік Аляксей, Баркоўскі Яраслаў, Чарвякоўскі Антон, Літвінчык Мікіта, Аксіцёнак Андрэй, Старычаў Максім, Антон Шчарбакоўскі.\nПрозвішчы затрыманых (Наша ніва): Канстанцін Салькоў, Валеры Тумелевіч, Канстанцін Сіліпаў, Віталь Стрэльчык.\n20-48. У Раусах перапісваюць пашпартныя дадзеныя затрыманых. Усяго ў Ленінскім РУУСе зараз 56 чалавек, у Савецкім - 30, у Маскоўскім - каля 20-ці. У Фрунзенскім каля дзесяці чалавек, сярод іх непаўнагадовы Фіневіч-Сакура Ільля.\n21-15. У Фрунзенскі РУУС прывезлі яшчэ 38 чалавек. Агулам тут каля 45-ці затрыманых. Сярод іх - Ігар Кудлаеў і Сіліванаў Алег, Стэфан Сыцько, Герко Дзмітрый (адпушчаны пасьля узяцця тлумачэнняў), Кадыка Натальля, Кудзін Аляксандр, Цярэшчанка Уладзімір.\n21-20. З Маскоўскага РУУСа адпусцілі 7 журналістаў без складання пратаколаў. У міліцыі застаецца каля 20-ці чалавек. Сярод іх Юля Маеўская і Аляксандр Байда.\n21-25. Каля кінатэатру "Масква" затрыманыя Чарняк Максім і Лелікаў Дзяніс. Максім Сарычаў затрыманы - Савецкі РУУС\n21-40. У Савецкім РУУСе- 30-40 чалавек, Вадзіма Заміроўскага вызвалілі, акрамя Кур'яновіч і Людвіг тут таксама Максім Швед.\n21-50. У Ленінскім РУУСе - Кавалевіч Андрэй, Махоцін Алесь, Асцякоў Уладзімір, Шыманскі Ігар, Шведаў Раман, Шульц Максім, Пулінава Вольга, Каўрыга Канстанцін, Жалабкевіч Уладзіслаў, Ганчароў Дзяніс, ФЙілюта Алесь, Савін Аляксандр, Фендрык Павел, Шаплаўскі Ігар, Шаплаўская Вольга, Аляксеева Алена.\n22-00. Сярод затрыманых - Рыма Ушкевіч, акторка й рэжысёр Свабоднага тэатра.\n22-10. З Цэнтральнага РУУСа выпушчаны Дзьмітрый Бань.\n22-15. На Паліну Кур'яновіч складзены пратакол. Ноч яна правядзе ў Цэнтры ізаляцыі правапарушальнікаў на Акрэсціна.\n22-20. «Комсомольская правда» в Белоруссии» паведамляе, што былі затрыманыя і дастаўленыя ў Маскоўскі РАУС Мінска карэспандэнты выдання Кацярына Барысевіч і Алена Талкачова, а таксама фотакарэспандэнт газеты Сяргей Гапон. Праз пэўны час іх адпусцілі, пасля ўмяшальніцтва ў справу прэс-сакратара ГУУС Мінгарвыканкама Аляксандра Ластоўскага.\n22-40. З Маскоўскага РУУСа вызвалілі 9 чалавек (Жалезны, Калеш, Мулькін, Быхаў, Гудкоўскі, Маеўская Юля). Там застаецца яшчэ шмат затрыманых (усяго 32 чалавекі).\n22-50. У Савецкім РУУСе на 8 чалавек аформілі пратаколы па артыкуле 17.1 КаАП (дробнае хуліганства - лаянка).\n22-55. Як паведамляе агенцтва "Інтэрфакс-Захад" у Мінску падчас асвятлення акцыі быў затрыманы фотакарэспандэнт агенцтва Павел Паташнікаў. Таксама была затрыманая незалежная журналістка Аліна Радашчынская.\n23-10. З Ленінскага РУУС выпусцілі Калядзіна Вячаслава, Мартынаву Яўгенію, Махоціна Аляксандра, Кавалевіч Аляксандра. Застаюцца - Лыскавец Юрый, Варфаламеева Вольга, Дудар Аляксей, Бутрыс Сяргей, Ляўковіч Дзяніс, Мельнікаў Ян (складзены пратакол)\n23-10. З Фрунзенскага РУУСа на гэты час выпусьцілі 30 чалавек, 8 засталося яшчэ.\n27 чалавек было ў Савецкім РУУСе складзена 8 пратаколаў аб адміністратыўным правапарушэнні. Усяго тут было 27 чалавек.\nБЕРАСЬЦЕ На плошчы Леніна перад будынкам Берасьцейскага аблвыканкаму сабраліся некалькі дзясяткаў маладых людзей. Таксама тут шмат міліцыі, падразьдзяленьне спэцназу. Тэрыторыя плошчы абнесена чырвонай стужкай. Тут грае аркестар, часта выконвае цяперашні гімн Беларусі і «Дзень перамогі». Людзі ў цывільным шмат здымаюць на фота- й відэакамэры. «Народ да плошчы яшчэ падыходзіць», — паведаміў праваабаронца Ўладзімер Вялічкін. Затрыманы Юрый Бакур.Удзел прынялі больш за тысячу чалавек. Затрымана прыкладна 50 чалавек. Сярод затрыманых - журналісты Алесь Ляўчук і Мілана Харатава. Па апошніх звестках падчас "маўклівай акцыі" ў Брэсце былі затрыманыя 73 чалавекі.\nЖОДЗІНА Затрыманыя Сяргей Салаўёў, Аляксей Лапіцкі і Пятроў. На Аляксея Лапіцкага складзены пратакол па арт 23.4 КаАП РБ (непадпарадкаванне законным патрабаванням міліцыі.) Ён змешчаны да суду пад варту.\nГАНЦАВІЧЫ. На плошчу выйшла 13 человек. Міліцыя затрымала траіх удзельнікаў маўклівай акцыі пратэсту.\nВІЦЕБСК Плошча Перамогі ачэпленая па пэрымэтры. Тут жа патрулююць амапаўцы і людзі ў цывільным, кожны з рацыяй. На плошчу нікога не пускаюць, але відаць, што за мэталічнымі загарадкамі не вядзецца падрыхтоўка да дыскатэкі, пра якую сёньня паведамляла а 16-й гадзіне мясцовае тэлебачаньне ў «бягучым радку» на экране тэлевізараў. Спэцназ праганяе моладзь ад плошчы Перамогі. Юнакам і дзяўчатам забараняюць сядаць на лавы, што стаяць па пэрымэтры. Пры гэтым людзей адціскаюць да будынку віцебскага Галоўпаштамту. Старэйшым загадваюць адыходзіць далей ад плошчы, а моладзі забараняюць зьбірацца ў купкі. Былы прэтэндэнт на пасаду прэзідэнта Уладзімір Правальскі быў затрыманы каля 19.20 29 чэрвеня ў раёне плошчы Перамогі ў Віцебску. «Затрыманне правялі людзі, апранутыя ў форму супрацоўнікаў міліцыі, — паведаміў БелаПАН сын Правальскага Алег. — Бацька паспеў патэлефанаваць і паведаміць пра затрыманьне. Маці тэлефанавала ў 102. Удалося высветліць, што ён знаходзіцца ў РАУС».\nГОМЕЛЬ На плошчах Леніна й Паўстаньня падрыхтавана багата чырвона-белых мэталічных загарадак. Іх выгрузілі на тратуары насупраць гомельскага філіялу «Белтэлекаму», ля забаўляльнага цэнтру «Эўропа». На плошчы Паўстаньня загарадкі стаяць побач з танкам Т-34 — помнікам Вызваленьню.Недзе каля паловы на восьмую натоўп рушыў у кірунку вакзалу па праспекце Леніна. Аўтааматары падтрымлівалі натоўп сігналамі. Неўзабаве гамельчукі дайшлі да скрыжавання з Чырвонаармейскай, дзе іх ужо чакаў АМАП і міліцыянт з мегафонам. Ён загадаў удзельнікаў акцыі разыходзіцца направа і налева. Тых, хто вырашыў ісці налева, каля ЗАГСу Чыгуначнага раёна чакаў аўтазак. Там АМАП пачаў хапаць людзей. Сярод затрыманных — Руслан Усціменка, якога два тыдні таму ўжо забіралі на такой акцыі, Андрэй Паноў. Паводле папярэдніх дадзеных, ён і яшчэ 4 чалавекі дастаўленыя ў ІЧУ (ізалятар часовага ўтрыманьня).Сярод схопленых на вуліцах Гомеля ёсць трое грамадзянаў Расіі. Вядомыя іх прозвішчы: Самародаў, Паноў і Белас.\nМАЗЫР. На плошчы Леніна галадскія ўлады ладзяць канцэртную праграму. За людзьмі назірае міліцыя. Пакуль тут нікога не затрымалі, - перадаюць мясцовыя праваабаронцы.\nМАГІЛЁЎ. На чарговую акцыю, арганізаваную карыстальнікамі сацыяльных сетак у Магілёве сабралося паўтысячы людзей. Акцыя прайшла спакойна, міліцыя не праявіла цікавасці да яе ўдзельнікаў. Плошча Леніна, на якой мела адбыцца акцыя, на гэты раз была аддадзеная ўладамі БРСМу для правядзеньня свайго мерапрыемства.\nМАЛАДЭЧНА Затрымана каля 20 чалавек. Прозьвішчы некаторых - Баршчэўскі, Скуратовіч, Асіеўскі, Саланенка. Сярод затрыманых - дзяўчына. Затрымлівалі выбарачна. Пакуль міліцыянты паводзяць сябе карэктна\nНАВАПОЛАЦК На плошчы Будаўнікоў - «гарадское сьвята». Плошча ачэпленая міліцыяй, непадалёк знаходзяцца аўтамабілі з жаўнерамі ўнутраных войскаў. Мінакам тлумачаць, што на плошчы адбудзецца гарадзкое сьвята.Якое менавіта, ніхто не паведамляе.\nСАЛІГОРСК Затрымана 8 чалавек. Сярод іх - Ільля Шыла, Малачка, Насановіч, Іван Шыла, Уладзімер Шыла, Сьвятлана Шыла, Андрусь Тычына.\nВОРША Па заканчэньні акцыі затрыманы сябра аргкамітэту па стварэньні БХД Яўген Анішчанка і яшчэ адзін дэмакратычны актывіст.\nВАЎКАВЫСК На акцыю сабралася 82 чалавекі. Акцыя прайшла не на плошчы, а насупраць будынку РУУС. Удзельнікі акцыі пляскалі ў далоні і раздавалі мінакам пустыя лісты паперы. Не абышлося без правакацый, каля 19:15 да удзельнікаў акцыі падайшоў чалавек гадоў 40 і пачаў лаяцца на іх. Але ўдзельнікі акцыі «запляскалі» гэтага чалавека. Каля 19:25 да ўдзельнікаў акцыі падышлі людзі ў цывільным і прапанавалі разысьціся, «бо ў іншым выпадку пачнуцца затрыманьні», удзельнікі акцыі пляскаючы пачалі разыходзіцца, паведамляе Радыё Свабода.\nПІНСК. Дваіх затрыманых на акцыі адпусцілі з РАУСа без складання пратаколаў.\nКАЛІНКАВІЧЫ. На цэнтральную плошчу а 19 гадзіне выйшлі прыкладна паўтара дзясятка чалавек — найбольш моладзі. Грамадзкая актывістка Людміла Краснасельская паведаміла, што да іх падыходзіў начальнік мясцовай міліцыі, ветліва пытаўся, чаго сабраліся. «Я адказала, што ў мяне тут прызначана спатканьне».Траіх маладзёнаў міліцыя павяла ў пастарунак.\nРЭЧЫЦА. У Рэчыцы плошча Леніна была ачэплена міліцыяй і людзьмі ў цывільным. На змайстраваным да колішніх Дажынак летніку ўстанавілі відэакамэры. Усіх, хто выходзіў на плошчу, міліцыянты перапісвалі. Жыхар Рэчыцы Леанід Невар апавёў, што са сваім знаёмым, які гасьцяваў у горадзе, яны накіраваліся да Дняпра. Дарогу ім перапыніў адзін з намесьнікаў начальніка РАУСу, перапісаў прозьвішчы і запатрабаваў ісьці зь ім на гутарку ў аддзел. «Мы адказалі, што гутарыце з намі тут — навошта куды ісьці? А ў аддзел — дасылайце позву».\n29.06.2011 Тэгі: акцыі, затрыманьні


6 мая пасля цяжкай хваробы адышоў да Госпада протаіерэй Іаан Харашэвіч, настаяцель прыхода храма святой роўнаапостальнай Марыі Магдаліны ў горадзе Мінску, найстарэйшы клірык Мінскай епархіі.\nЕпіскап Полацкі Ігнацій узначаліў перанясенне мошчаў свяшчэннамучаніка Канстанціна Жданава з Дзісны ў Полацк\nПромыслам Божым іерэй Канстанцін стаў першым навамучанікам XX стагоддзя, кананізаваным у Полацкай епархіі. З гэтага часу пачэсныя мошчы свяшчэннамучаніка Канстанціна будуць знаходзіцца ў Богаяўленскім кафедральным саборы горада Полацка.\nСветлагорск наведалі ўдзельнікі 13-й Міжнароднай навукова-практычнай канферэнцыі, прысвечанай Вялікай Айчыннай вайне, — навучэнцы 10 класа ДУА «Сярэдняя школа № 189 горада Мінска» Ян Стрыга і Антон Гурневіч, якія выконваюць даследчую працу «Ала — лёс, які застыў у агні».\n«Памятайце, што нядбалае стаўленне або свядомае невыкананне санітарных нормаў, а таксама любыя заклікі ігнараваць заснаваныя на кампетэнтным меркаванні ўрачоў інструкцыі Свяшчэннаначалля Царквы ў перыяд эпідэміі з'яўляюцца не сведчаннем веры або «стаяння ў праўдзе», але злачынствам супраць блізкіх, а значыць — і супраць Бога», — гаворыцца ў заяве.\nМітрапаліт Мінскі і Заслаўскі Павел, Патрыяршы Экзарх усяе Беларусі, выказаў спачуванне ў сувязі з заўчаснай смерцю іерэя Генадзя Буцько, клірыка Петра-Паўлаўскага сабора горада Мінска.\nАдышоў да Госпада іерэй Генадзь Буцько\nНа 57-м годзе жыцця пасля цяжкага захворвання, выкліканага каронавіруснай інфекцыяй, спачыў іерэй Генадзь Буцько, клірык Мінскай епархіі. Айцец Генадзь нарадзіўся ў 1963 годзе ў Мінску. Прыняўшы рашэнне прысвяціць сваё жыццё Царкве Хрыстовай, у 2003 годзе быў рукапаложаны мітрапалітам Мінскім і Слуцкім Філарэтам у дыяканскі, а затым у прасвітарскі сан. Нёс святарскае служэнне ў Петра-Паўлаўскім саборы сталіцы. У айца Генадзя засталіся чацвёра дзяцей.\nУ дзвюх насельніц Лізавецінскага жаночага манастыра горада Мінска пацверджаны дыягназ COVID-19. У абіцелі таксама маюцца сёстры з сімптомамі вострай рэспіраторнай віруснай інфекцыі, таму ў манастыры прыняты рэкамендуемыя меры засцярогі. Хворыя сёстры жывуць асобна, ім аказваецца медыцынская дапамога.


Дзесяць жанчын з нашага рэгіёна ўзнагароджаны ордэнам Маці • Слуцк • Газета «Інфа-Кур’ер»\nДзесяць жанчын з нашага рэгіёна ўзнагароджаны ордэнам Маці\nУ Мінску прайшоў урачысты прыём шматдзетных маці, удастоеных ордэна Маці. За нараджэнне і выхаванне пяці і больш дзяцей узнагароджаны і мамы нашага рэгіёна.\nГэта адбылося ў пятніцу, 4 сакавіка.\nВікторыя Грыцкевіч, маці шасцярых дзяцей, і Вольга Хадаровіч, маці пяцярых дзяцей (чакае шостага), з вёскі Сярагі.\nАкрамя случчанак, ордэн Маці атрымалі\nЗ Капыля і Старых Дарог прадстаўніц не было.\nПра гэта паведамляе Нацыянальны прававы інтэрнэт-партал РБ.


Крупчане перасялілі лебядзіную сям’ю ў больш бяспечнае месца - Новости города Крупки и Крупского района | Сайт газеты "Крупскі веснік"\nКрупчане перасялілі лебядзіную сям’ю ў больш бяспечнае месца\nСоздано 14.09.2015 16:21. Автор: Татьяна Толкачева. Просмотров: 634.\nЧалавечае ўмяшальніцтва ў птушыны лёс спатрэбілася невыпадкова. У ліпені бягучага года на аўтадарозе паблізу вёскі Язбы невядомы аўтамабіль, які ехаў з вялікай хуткасцю, наехаў на лебедзяў – самца і двух птушанят. Яны загінулі пад коламі. Як вынік, на вадаёме засталася самка і пяцёра іх дзетак.\nУсім нам вядома, што ў прыродзе выжывае мацнейшы. Так надарылася і на гэты раз. У хуткім часе на возера прыляцела пара чужынцаў, якія сталі выжываць няпоўнае сямейства лебедзяў з аблюбаванага кутка. І ім не стала месца на вадзе, таму даводзілася туліцца ў прыбярэжным чароце. Пабачыўшы такую сітуацыю, прадстаўнікі Крупскай раённай інспекцыі прыродных рэсурсаў і аховы навакольнага асяроддзя, егерская служба заказніка рэспубліканскага значэння «Сялява» вырашылі перасяліць сям’ю лебедзяў у іншае месца, і такім чынам выратаваць іх ад чужынцаў. Дарослым дапамагалі вучні Худавецкай школы, якія жывуць у Язбах, Дубах і Калодніцы. Рабяты з радасцю прынялі гэту прапанову і ўзялі самы актыўны ўдзел у выратаванні лебядзінай сям’і. Сведчанне таму – шматлікія фотаздымкі, зробленыя падчас дабрачыннай акцыі.\nІ зараз птушкі абжываюцца на новым бяспечным для іх месцы.\n…Пагадзіцеся, прыгажосць лебедзяў нікога не пакідае абыякавым. І чым бы ты не быў заняты падчас адпачынку на возеры, але калі ўбачыш, як лебедзі павольна плывуць па ціхай і спакойнай воднай гладзі Сялявы, позірк міжволі скіроўваецца толькі на іх. Упэўнена, што ў многіх крупчан і нашых гасцей захоўваецца шмат фотаздымкаў, на якіх дружная лебядзіная сям’я плыве ўздоўж берага, не баючыся людзей. І добра, што людзі гатовыя не толькі захапляцца, але і дапамагчы птушкам у цяжкую для іх часіну.


Францішак: хрысціянская місія – несці радасць людзям - Ватыканскае радыё\nФранцішак: хрысціянская місія – несці радасць людзям\nПрабываць у Божай любові і несці радасць людзям, заклікаў папа Францішак вернікаў 18 мая 2017 г. падчас ранішняй Эўхарыстыі ў капліцы сваёй ватыканскай рэзідэнцыі. У гаміліі ён спаслаўся на словы Езуса з літургічнага евангельскага чытання: “Як Мяне палюбіў Айцец, так і Я палюбіў вас” (Ян 15,9).\nПантыфік заўважыў, што Хрыстус просіць вернікаў заставацца ў Яго любові і захоўваць Яго запаведзі. Гэтыя прыканазанні з’яўляюцца асновай, фундаментам, але трэба наследаваць “усё, чаму нас навучыў Езус, усе запаведзі штодзённага жыцця”, якія спалучае ў сабе хрысціянскі лад жыцця, падкрэсліў ён.\nПапа нагадаў, што спіс Хрыстовых запаведзяў “вельмі шырокі”, але іх сутнасць – гэта “любоў Айца да Яго і любоў Яго да нас”. У той жа час, існуе мноства розных іншых тыпаў любові: напрыклад да грошай і ўлады. Яны не паходзяць ні ад Езуса, ні ад Айца, і аддаляюць ад любові Божай, заўважыў Святы Айцец. Ён падкрэсліў таксама, што сапраўднай не з’яўляецца і “палавінчатая” любоў.\n“Мера любові – гэта любоў без меры”, - падкрэсліў Францішак і заклікаў вернікаў захоўваць запаведзі, заставацца ў любові Божай і ісці шляхам, якому вучыць Езус: мець адкрытае сэрца, любіць без меры, адкідваючы іншыя тыпы любові.\nСвяты Айцец заўважыў, што прабыванне ў любові Бога нясе радасць. У сувязі з гэтым ён распавёў пра параду аднаго пажылога чалавека, якую той даў свайму сыну, што стаў біскупам: “Будзь паслухмяным і нясі радасць людзям”. На думку Папы ўсе хрысціяне – свецкія вернікі, кансэкраваныя асобы, святары і біскупы – павінны кіравацца бескарыслівай любоўю і распаўсюджваць радасць. “Наша хрысціянская місія – несці радасць людзям”, - падкрэсліў Папа на заканчэнне сваёй гаміліі.


Амаль 250 упаковак снюсу канфіскавана ў дзвюх полацкіх крамах, якія гандлююць тытунёвымі вырабамі, паведамляе міліцыя.\nПадлетак пачаставаў снюсам сяброў — аднаму са школьнікаў спатрэбілася медыцынская дапамога. Міліцыянеры высветлілі, што тавар купляўся ў спецыялізаваным гандлёвым пункце. Пры яго аглядзе ў закрытай вітрыне захоўваліся розныя віды тытунёвай сумесі. Пазней выявілі яшчэ адзін магазін з аналагічнай прадукцыяй, якая распаўсюджвалася ў тым ліку праз інтэрнэт.\nСкладзеныя на распаўсюднікаў адміністрацыйныя пратаколы накіраваныя ў суд для разгляду. У міліцыі нагадалі, што снюс і насвай забароненыя ў свабодным абарачэнні ў Беларусі.


Эўразьвяз запусьціў штотыднёвы «агляд дэзынфармацыі» па-расейску\n11 люты 2016, 13:02\nАфіцыйны сайт Эўразьвязу займеў расейскамоўную вэрсію з адмысловымі рубрыкамі для расейскага чытача.\nСайт Europa.eu, афіцыйны сайт Эўрапейскага зьвязу, атрымаў расейскамоўную вэрсію. Раней у Эўропе таксама выказвалася жаданьне стварыць расейскамоўны тэлеканал і расейскамоўнае інфармагенцтва.\nПаводле афіцыйнага паведамленьня пра запуск сайту, Эўразьвязу «стратэгічна важна зрабіць так, каб яго палітыка была пачутая і зразумелая тымі, хто чытае па-расейску». Ён нацэлены ня толькі на ўласна расейцаў, але і на расейскамоўных жыхароў Эўразьвязу і краінаў «Усходняга партнэрства».\nРазам з расейскамоўнымі навінамі і дакумэнтамі аўтары сайту абяцаюць публікаваць штотыднёвы «агляд дэзынфармацыі» са спасылкамі на расейскія навіны і навіны розных краінаў Эўропы на розных мовах і кароткімі камэнтарамі-абвяржэньнямі.\nТак, у першым аглядзе за студзень згадваюцца такія псэўданавіны:\nАрмянскія экспэрты бачаць сувязь паміж распаўсюджаньнем вірусу H1N1 і вострых рэспіраторных захворваньняў у Армэніі зь дзейнасьцю лябараторыі Рычарда Лугара ў Грузіі. Раней там распрацоўвалася біялягічная зброя і небясьпечныя экспэрымэнты ставіліся на людзях і жывёлах, — Sputnik. Доказы не прыводзіліся, — камэнтуе Эўразьвяз.\nУцякач штурхнуў пад цягнік 20-гадовую жанчыну, — 5-tv. ru. Гэты чалавек не ўцякачч, — Эўразьвяз са спасылкай на stopfake.org.\nНепадалёк ад Харкава існуе сакрэтная лябараторыя, дзе ўкраінцы пры падтрымцы амэрыканцаў распрацоўваюць вірусныя інфэкцыі. Нядаўна там адбылася ўцечка вірусаў, што тлумачыць апошні ўсплёск рэспіраторных захворваньняў, — ДНР-online. Доказы не прыводзяцца, — Эўразьвяз са спасылкай на «Українську правду».\nВялікабрытанія пагражае «Ісламскай дзяржаве» ядзернай бомбай, — ac24.cz і іншыя чэскія сайты. Адмірал Уіл нічога не казаў пра выкарыстаньне ядзернай зброі, — Эўразьвяз са спасылкай на Express.\nЛёндан напаўняе сьвет чуткамі пра тое, што Расея нібыта бамбіць мірнае насельніцтва Сырыі, яны ўскладаюць на Расею адказнасьць за зьбіты «Боінг» MH17, ня прыводзячы ніякіх доказаў, — Дзьмітры Кісялёў у праграме «Вести недели». Ёсьць доказы таго, што расейцы бамбяць мірнае насельніцтва Сырыі і таго, што прарасейскія сілы зьбілі «Боінг», доказаў таго, што «Лёндан распаўсюджвае чуткі», няма, — Эўразьвяз са спасылкамі на The Guardian і сайт «Нідэрляндзкая рада бясьпекі».\n13-гадовая дзяўчынка з расейскай сям’і была скрадзеная і згвалтаваная ў Нямеччыне, — «Воскресное время» на расейскім «Первом канале». Паўтор ужо абвергнутай непраўдзівай інфармацыі; бэрлінская паліцыя неаднаразова завярала, што дзяўчынка не была ні скрадзеная, ні згвалтаваная, — Эўразьвяз.\nАгулам прыводзяцца 42 тэкставыя і відэаматэрыялы, сярод аўтараў — Lifenews, Sputnik, RT, «Известия», «Комсомольская правда», Pravda.ru і іншыя папулярныя ў Расеі сайты.


Бэнан адказваў на пытаньне выданьня The American Prospect пра белых расістаў, якія справакавалі на днях беспарадкі ў горадзе Шарлотсвілі.\nАдначасова галоўны стратэг Белага дому выказаў меркаваньне, што прэса надае выступам ультраправых зашмат увагі, якой яны ня вартыя.\nМеркаваньне Бэнана наконт гэтага пытаньня выклікала асаблівую цікавасьць, паколькі яго самога СМІ нярэдка называюць адным з ідэолягаў так званага руху «альтэрнатыўных правых» (alt-right). Стыў Бэннон раней узначальваў сайт Breitbart, папулярны сярод ультраправых.\nАмэрыканскія СМІ адзначаюць, што Стыў Бэнан выказаўся на адрас прыхільнікаў перавагі белай расы больш жорстка, чым Трамп, які ўсклаў адказнасьць за беспарадкі ў Шарлотсвілі на «абодва бакі».\nУ размове з The American Prospect Бэнан таксама рэзка выказаўся на адрас Кітаю, заявіўшы, што ён «разьвязаў супраць Амэрыкі сапраўдную эканамічную вайну». Дарадца Трампа зноў заклікаў да пратэкцыянізму і «эканамічнага нацыяналізму».\nБэнан таксама заявіў, што «вайсковага рашэньня паўночнакарэйскай праблемы не існуе» і неабходна зрабіць стаўку на эканамічныя меры ўздзеяньня на Пхеньян.


Сорак гадоў Раіса Пятроўна прапрацавала ў філіяле Дзяржаўнай бібліятэкі БССР імя У.І. Леніна, мае больш за сорак грамат за добрасумленную працу, сярод якіх – Грамата Вярхоўнага Савета БССР, граматы Міністэрства культуры БССР і БРК прафсаюзаў работнікаў культуры.\nПаважаная Раіса Пятроўна!\nВаша пазітыўнае стаўленне да жыцця, цвёрдасць і сіла духу, цярплівасць і мэтанакіраванасць выклікаюць заслужаную павагу і з’яўляюцца прыкладам для ўсіх, хто ведае Вас і тых, хто працаваў з Вамі.\nНесумненнай каштоўнасцю не толькі для сённяшняга, але і для будучых пакаленняў бібліятэкараў з’яўляецца Ваш уклад у развіццё бібліятэчнай справы краіны, фарміраванне нацыянальнай культуры беларускага народа. Гэта атрымала высокую ацэнку дзяржавы, пра што сведчыць мноства ўзнагарод, уручаных Вам.\nКалектыў Нацыянальнай бібліятэкі Беларусі шчыра віншуе Вас з Днём нараджэння і жадае моцнага здароўя, радасці, дабрабыту, невычэрпнай энергіі і доўгіх гадоў жыцця. Шчасця, міру і дабра Вам!\nМатэрыял прадастаўлены навукова-даследчым аддзелам бiблiятэказнаўства.


Arch Enemy. Бы сэкс без аргазму / Рэпартажы / BelMetal.org\nArch Enemy. Бы сэкс без аргазму\nАпублікавана 23 верасьня 2014, 02:18 у Рэпартажы\nЗдаецца, было ўсё. Але неяк… бы сэкс без аргазму\nArch Enemy пэўна з тых гуртоў, каму асобнае прадстаўленьне не патрабуецца. Шведская школа мелодык-дэзу, фірмовыя гітарныя запілы спадара Майкла Эмата, свой стыль, можна сказаць, уласнае імя. А ня так даўно калектыў папоўніўся каларытнай Алісай Уайт-Глаз, прыцягнуўшы да сябе яшчэ больш увагі. Arch Enemy заўсёды ўдала балансавалі маючы добрую раскрутку, і пры гэтым ня скочваючыся ў адкрыты мэйнстрым. Гэта заўсёды быў папулярны метал-гурт, які слухаць, так бы мовіць, прэстыжна. Бо і слухаць жа сапраўды ёсьць чаго!\nА ў нас гутарка пойдзе аб тым, як гэтая зорная каманда дала шоў у Менску даждлівым панылым вечарам 22 верасьня.\nНа момант пачатку ў зале ўжо сьцягнулася колькасьць гледачоў дастатковая для таго, каб сказаць “Нямала, але і ня столькі, каб Re:Public ламіўся. Нармальна”. Нават вельмі нядрэнна для коштаў 450-500 тбр за танцпляц. Зала сустрэла нас шчыльнай заслонай дыму, і пунктуальна, а восьмай, шоў пачалося.\nНе, ня буду весьці хроніку, як хто за кім выходзіў, як музыкі віталі публіку, а публіка музыкаў і г.д. Усё было стандартна. То бок, звычна і прадказальна для чарговага канцэрту замежнікаў у беларускай сталіцы. І, лагічна, з іншага боку яно было стандартна для самога гурта: чарговы негалоўны канцэрт туру. Я гэта ўсё куды вяду… Вяду да таго, што чакалася нешта гэткае, нешта феерычнае… А атрымаўся “прост трошк” канцэрт.\nПаспрабуем раскласьці па складніках. Гурт выглядае добра на сцэне. Спадарыня Аліса ідэальна ўпісалася ў калектыў: і як вакалістка, і як франтвумэн свае абавязкі ведае і выконвае добра. Астатнія музыкі прафесіяналы, нічога ня скажаш. Першую, найдаўжэйшую частку адыгралі амаль што цалкам нонстопам. Кульмінацыя была дзесьці ў раёне «As the Pages Burn» – «Dead Eyes See No Future». Сэтліст на 100% спраўдзіў чаканьні, падборка была сапраўды нядрэнная. Моцныя прызнаныя песьні разам з новымі. Сэтліст далучаю, каб было бачна на свае вочы. І цяпер пра галоўныя адмоўныя моманты. Гук. Галоўная, халера, праблема. Як то дурні і дарогі – дык так у нас гук. Ад самага пачатку і цягам усяе імпрэзы яно нагадвала хутчэй гуд заводу, чым выступ меладэз-гурта. Слухаў ззаду танцпляца і з другога паверху. Ну як гэта так? – калі сола-гітары, галоўную іх фішку, чуваць выключна праз заткнёныя вушы… І другое. Гурт адыграў, як вышэй сказана, чарговы, стандартны канцэрт. Прахадны. Песьню за песьняй, два запланаваныя бісы – і адпачываць. Аўтографаў і фота беларусам не належыла.\nЗатое Рэпаблік забясьпечыў наведвальнікаў прыбіральні сурвэткамі, рупліва расклаўшы іх па бачках. А мерч каштаваў ад 250 тбр за цішотку.\nВось такі канцэрт. Для некаторых нават “найлепшы ў жыцьці” ды “з выдатным гукам”. А для некаторых, здаецца, было ўсё. Але неяк… бы сэкс без аргазму.\nНу а мне што? Я паскакаў у танцпляцы.\n12 сакавіка 2020, 14:43\n22 сакавіка 2020, 14:20\n[url=http://it06.hhos.ru/viewtopic.php?f=14&t=2743&p=7486#p7486]купить общий анализ мочи спб[/url] [url=https://axye.ru/kunena/razdel-predlozhenij/20-kupit-rezultaty-analizov-ptsr#79]биохимический анализ крови купить[/url] [url=http://forum.ecc.kz/viewtopic.php?f=12&t=3271&p=189755#p189755]купить анализ кала на яйцеглист[/url] 00e94e5


Скапелас павінен паглядзець, славутасці ў Скопеласе, SKOPELOS.COM\nСакавік 15, 2019 жыллёпляжыЦарквыкультуразабавыПрадукты харчавання і напоіПрыродаАдпачынакЭкскурсійныПадарожжы\nSKOPELOS ПАВЕДАМЛЯ ВІДЗЕЦЬ, ПАМЯТАКІ SKOPELOS, ПЛЯЖЫ СКАПЕЛОС, ЧОРА СКАПЕЛОС, ГРАДА СКАПЕЛОС, ПАНАГІЦА ПІРГОСА ЦЕРКОВЫЯ СКОПЕЛОСЫ, ІІ ГІАННІС Замка СКАПЕЛОС, АГІОС ІЯАНІС Замка У SKOPELOS, SKOPELOS DIVE CENTER, MAMMA MIA SKOPELOS, АДРІНА Гатэлем SKOPELOS, SKOPELOS BLOG, SKOPELOS BLOGSPOT, SKOPELOS BLOGGING, SKOPELOS BLOGS, SKOPELOS BLOGGERS\n12 + 1 ПРЫЧЫНЫ, ЯКІ ПАСАДАЮЦЬ ЛЮБЫ З АСТРЭМ СКАПЕЛОСАМ\nЗялёны і мірны востраў Скапелас - зямны рай. Скапелас, як правіла, ігнаруецца масамі пасля падтрымання нізкага профілю. Тым не менш, Скопелас - наступнае месца для знатных наведвальнікаў, якія стаміліся ад перанаселенасці Пляжы. Адпачынак у Скапеласе азначае, што вы зрабілі яшчэ адзін крок наперад і аднавілі сувязь з прыродай, сабой і сапраўдным грэчаскім летам. Славутасцяў у Скапеласе шмат.\nНіжэй вы знойдзеце 12 + 1 прычын, па якіх вы палюбіце Скапеласа. Атрымлівайце асалоду ад Skopelos, які трэба абавязкова паглядзець.\nГэта ЗЕЛЕНЫ ПАРАД\nСкапелас - гэта проста самы зялёны востраў Грэцыі. Больш за 80% яго тэрыторыі займаюць хваёвыя лясы.\nСкапелас мае тытул Міжнароднай біяпалітычнай арганізацыі "блакітны і зялёны востраў". Зеляніна хвояў выспы дапаўняе яркі блакіт мора. Зялёны ў сінім. Сасновыя карані караняцца літаральна ў моры, безумоўна, трэба абавязкова паглядзець у Скопеласе. Калі вы аматар прыроды, пейзаж даставіць вам толькі інтэнсіўнае задавальненне.\nІДЭАЛЬНА для ўсіх сфер і ўсіх дэгустацый\nСкопелас прапануе вам мноства варыянтаў. Незалежна ад таго, што вы шукаеце спакойнага адпачынку, альбо для прыгодніцкага тыдня водных відаў спорту, альбо штосьці паміж імі,\nСкопелас, безумоўна, мае нешта для вас. Гэта ідэальнае месца як для сямейнага, так і для рамантычнага адпачынку. Скопелас начное жыццё у спалучэнні з пляжныя бары таксама прыцягвае моладзь, якая шукае задавальнення.\nАДРІНА Гатэлем ( Адрына Пляж, Адрына Курорт і Спа)\nКалі вы любіце даступную раскошу і вам трэба адпачыць на адпачынку, вам прыйдзецца забраніравацца Гасцініцы Адрына адразу ж. Гасцініцы Адрына блок - алмаз у самым прыгожым месцы на востраве Скопелас.\nАбодва Пляж Адрына (4 зоркі) і Курорт Адрына і Спа (5 зорак) прапануюць вам выдатныя паслугі. Вы будзеце зачараваны цудоўным выглядам і тым, што нумары і аб'екты знаходзяцца ўсяго ў некалькіх метрах ад пляжу.\nГэта ідэальнае месца для паходу\nКалі вы турысты і аматары пешы турызм у Скопеласе вы будзеце адчуваць сябе як дома. Востраў перасякае сетка старых сцежак, па якіх людзі старадаўніх часоў хадзілі з муламі. Вы пройдзеце міма сасновых лясоў, аліўкавых гаёў і вёскі. Іх шмат маршруты і прагулкі, каб даследаваць самастойна альбо з гідам.\nВЫ РАБІЦЕ Высветліць якія\nПаспрабуйце Ці вы ўпершыню, альбо вы адчуваеце каякинг заўсёды весела. Сплаў на каяках у Скопеласе прапануе вам шырокі выбар мерапрыемстваў для любога ўзросту і ўзроўню вопыту. Звярніцеся да цудоўных заходаў Скапеласа альбо адкрыйце бліжэйшыя астравы. Калі вы ў захапленні ад байдаркі пасля першай спробы, вы можаце запісацца на навучальныя курсы. Даследуйце адасоблена Пляжы і бухты, марскія пячоры і бязлюдныя астравы і астраўкі.\nАСТРАНА ІДЭЯЛЬНАЯ Веласпорт\nЯшчэ адзін выдатны спосаб даследаваць выдатны востраў Скопелос ровар. Скопелас, хаця ён мае толькі дзве галоўныя дарогі, перасякаецца сеткай меншых дарог і дарожак уздоўж хваёвых гор. Вас будуць вельмі рады фантаны, якія вы знойдзеце ўздоўж дарогі, дзе вы можаце адпачыць і астудзіцца. Для максімальнага задавальнення роварах падарожжа, вам лепш мець горны ровар.\nАдно слова: ХОРА\nМаляўнічая Хора Скапеласа па праву носіць званне традыцыйнага жылля. Вы ацэніце прыгажосць Горад Скопелас ад вашага прыбыцця ў порт, што незабыўныя ўражанні. Горад захаваў на працягу многіх гадоў сваю сапраўдную афарбоўку і ўладны вітае вас сваёй беласцю дома, дарожкі і капліцы. Пабудаваны амфітэатральны, Хора каранаваны венецыянскім замкам, які піраты не змаглі разбурыць у XIX стагоддзі. Адтуль вы атрымаеце цудоўны від на горад, порт і мора.\nЦарква ў Панагіца Піргоса з'яўляецца зарэгістраваным гандлёвым знакам кампаніі Горад Скопелас. Гэта маляўнічая капліца, якую вы бачыце, калі ўваходзіце ў порт Скопелас. Грэчаскія і замежныя госці вырашылі кожны дзень наведваць гэтую пануючую капліцу. Вы ўбачыце Панагіца Піргоса у Скопеласе на шматлікіх паштоўках, якія горда паказваюць яго яркія белыя сцены. Вы, безумоўна, спакусіцеся падняцца па лесвіцы, каб дабрацца да Панагіца Піргоса у Скопеласе і сфатаграфаваць Эгейскае мора на заднім плане. Цудоўны выгляд і эгейскае паветра зачаруюць вас.\nВостраў без яго нічога Пляжы і Скапелас напэўна не расчаруе вас у гэтым плане. Зялёная прырода абдымае чыстыя воды. Больш за тое, хвоі ахопліваюць бірузовыя воды, і вынік уздымае пачуцці. На Скапеласе спускаецца пышная расліннасць Пляжы. Амаль заўсёды ёсць месца, дзе можна пакласці ручнік. Некаторыя з самых папулярных Скапелас Пляжы знаходзяцца Панормас, Милиан, Кастані , Веланіё, Стафілас, Агнонты, Лімнонары, Гавала і Арменапетра .\nУражвае царква Ай Джаніса ў Кастры\nАгіёс Іааніс Кастры у Скопеласе. Калі вы бачылі фільм Mamma Mia! тады вы ўспомніце цудоўную царкву, дзе адбыўся шлюб галоўных герояў. Гэта царква Агіёс Іааніс Кастры ў Скопеласе . Невялікая капліца 18-га стагоддзя, размешчаная на скалістым узгорку, адкрывае цудоўны панарамны від на Эгейскае мора на востраў Аланісас. Аднак, перш чым атрымліваць асалоду ад выглядам, вы павінны падняцца каля 106. Але не хвалюйцеся, гэта, безумоўна, варта! Агіёс Іааніс Кастры у Скопеласе, безумоўна, трэба абавязкова паглядзець.\nПАПАДАЖА НА МЯСЦІ ФІЛЬМЫ MAMMA MIA\nВы можаце наведаць месцы, дзе знаходзіцца рамантычная камедыя 2008 года быў зняты. Калі вы прыхільнік фільма і галоўныя героі, наведайце Пляжы of Кастані, Глістэры, і Милиан, прыгожыя скалы Амаранта, маляўнічы порт Агнонтыі, вядома, невялікая царква в Агіёс Іааніс Кастры ў Скопеласе. Акрамя таго, арганізуюцца аднадзённыя паездкі па месцах, дзе знаходзіцца фільм Mamma Mia быў зняты! так што хадзіце, каб скрасці крыху бліскучы галівудскі бляск.\nАдной з славутасцяў Скопеласа з'яўляецца марское дно выспы. Таму Дайв-цэнтр Скопелас вопыт, які вы павінны мець падчас знаходжання на востраве Скопелас. У Дайв-цэнтр Скопелас у вас будзе магчымасць даведацца пра асаблівае марское дно выспы. Ідэальны час заставацца у Скапеласе не менш за пяць дзён. Больш за тое, тыдзень дае вам час вывучыць Скопелас, яго славутасці і цудоўнасць Пляжы. Але калі вы хочаце даследаваць розныя гарызонты, знайдзіце дзень, каб наведаць Скіатос або Аланісас, востраў, вядомы сваёй узрушаючай прыроднай прыгажосцю і марскім паркам, дзе таксама можна ўбачыць міжземнаморскую пячатку. Дайв-цэнтр Скопелас знаходзіцца ў Гатэль Адрына Біч.\nСкапелас захоўвае арыгінальны рытм нават летам. Нягледзячы на тое, што ён мае адпаведную турыстычную інфраструктуру, Скапелас наведваюць не вялікія натоўпы турыстаў. Можа таму, што гэта не самае простае месца для дабрання. Таму востраў Скапелас моцна захоўвае традыцыйны стыль усіх сезонаў. Гэта дазваляе вам наведаць яго, па-першае, каб па-сапраўднаму пражываць грэчаскае жыццё, а па-другое, адпачыць. Вы заўсёды знойдзеце месца для прыгожага Пляжы і заўсёды знойдзеш месца, дзе паспытаць смачна Скопелася ежа.\nЁсць яшчэ шмат прычын палюбіць зямны рай Скапеласа. Блогер Кропкавы бункер апісвае некаторыя в яе артыкул пра Скапеласа. Атрымлівайце асалоду!\nгасцініцы Адрынагасцініцы Адрынаён волат у кастрыпляжыязда на роварыпешы турызмкаякпанагіца з піргогорад скопеласу замку няма Джона


Narodowe Siły Zbrojne a kwestia ukraińska / Polska / БрамаBY: свободная саморегулируемая политическая площадка\nмеж абсурду пакуль сапраўды няма, бо акупанты дагэтуль называны вызвольнікамі.\nЧаму палякі не судзяць тых, што пайшлі супрацоўнічаць з саветамі? Чаму дагэтуль не ўчынілі суды над тымі хто этнацыдіў палякаў пасля 17-га верасня 1939 — палякаў, разам з украінцамі і беларусамі. Менавіта савецкія калабаранты раней, да 1939-га, чынілі дыверсіі. І яны забівалі ўкраінскіх нацыяналістаў у першую чаргу. Яны зрабілі стаўку на распал міжнацыянальнага тэрору паміж палякамі і украінцамі. І раней і падчас вайны. НКВД планавала дыверсіі і дзейнічала!\n«НКВД планавала дыверсіі і дзейнічала!» a kto był wykonawcą?\nадкажыце! Не ведаеце? Што перашкодзіла не плакацца з нагоды неасуджаных украінцаў, а даследаваць без прапаганды, патрэбнай выключна тым, хто злачынілі. Злачынцы дагэтуль радуюцца, што дасягнулі сваёй мэты і прадаўжаюць «валынскую разню». Спраўцамі — QZENEK і MAKSIM NIESCARENKA.\nТолькі і ведаеце што падсоўваць сведчанні выжыўшых дзяцей.\nВыжылі тыя польскія дзеці таму, што немцы спынілі злачынствы «бандытаў з лесу» — сведчыць польская дзяўчынка. А украінцы, якія служылі немцам па лясам не цягаліся. Хто цягаўся? Лешак Жэброўскі адказвае: крымінальнікі, з якіх НКВД зрабіла сваіх партызанаў.\nПрывядзіце афіцыйныя нямецкія сведчанні аб удзеле у забойствах мірных жыхароў менавіта украінцаў, што ім служылі. Дайце нарэшце спасылку на прыстойны рэсурс з такой інфой. Не сабралі?\nЗамест гэтага вы тут ціснеце прапаганду пра габрэйскага дзіцёнка, які выжыў толькі таму, што украінскія нацыяналісты яго прытулілі і выратавалі ад галоднай смерці. Бо хто, калі не яны? Мітычныя забойцы, названы агульным сказам — значыць, не названы. Хто яны былі? Няма адказу. Ляпі на каго хочаш.\nАле хто выратаваў кінутае дзіця — ёсць адказ.\n1. Замест змагацца з ворагам чалавецтва, які тыраніў паняволены люд з 17-га, украінцы і палякі змагаліся са сваёй краінай, якая ж іх і ратавала. Палякі былі сярод такіх? Былі.\nНазваць агентаў камінтэрну — украінскіх і польскіх і вызначыцца з іх роляй у распале украінскага нацыналізму, скіраванага не на вызваленне сваіх братоў, катаваных бальшавізмам, а на дыверсіі супраць РП — задача №1\nЯк яна вырашана палякамі менавіта?\nТрэба польскую мову вучыць, бо паньства праўды не даведаецца!


18 жнівень 2019, 17:17\nІндыйская мудрасьць кажа: «Самае складанае, калі хочаш падняцца на верхнюю прыступку лесьвіцы, — гэта прабiцца праз натоўп ля яе падножжа». Ня ведаю, ці засвоіла я глыбокую мараль гэтага выразу, але ў літаральным сэнсе згодная цалкам.\nТрапіць з пункту А ў пункт Б у Нью-Дэлі — сапраўднае выпрабаваньне. Змагацца прыходзіцца ня толькі зь вялізарным натоўпам, але і з паўсюдным смуродам і экстрэмальнай гарачынёй.\nПершы месяц захоўвалася пачуцьцё, што ад мяне нешта хаваюць і возяць толькі па нейкіх бедных ускраінах. Калі да мяне дайшло, што гэта і ёсьць увесь Нью-Дэлі, я нарэшце скарылася.\nСкарылася з тым, што казка ў жыцьці здараецца рэдка, а індыйскае кіно ствараецца на тое, каб індыйцы зь цяжкай доляй маглі ўцячы ў іншы сьвет, поўны спадзяваньняў, фарбаў і прыгажосьці.\nІ справа ўвогуле ня ў тым, што ў Дэлі няма чым захапляцца. Ёсьць. Але прыгожыя мясьціны гораду тут нават не мяжуюць, а перамяжоўваюцца з пакутамі, беднасьцю, болем і несправядлівасьцю.\nНешта з гэтага дасюль стаіць у мяне ўваччу, нешта патрапіла ў аб’ектыў. Вось некалькі кадраў з таго, што ў індыйскай сталіцы ўразіла мяне, беларуску з індыйскімі каранямі.\nНеба над Дэлі. Заўсёды сумнае, заўсёды шэрае\nНягледзячы на тое, што летам тэмпэратура часта дасягае 45 градусаў, сонечных дзён ніколі не бывае. І справа зусім ня ў воблачнасьці, а ў смогу.\nУ 2018 годзе зарэгістраваны максымальны ўзровень канцэнтрацыі атрутных часьцінак, вядомых як PM 2,5, — 450. (Для параўнаньня: у Беларусі гэты ўзровень складае 72, а ў краіне з самым забруджаным паветрам — Манголіі — 171). Кожны дзень у Дэлі 80 чалавек гіне з прычыну забруджанасьці паветра. Дыханьне ў Дэлі забівае, літаральна.\n«Калі і ёсьць рай на сьвеце, то ён тут»\nГэтыя словы высечаны над уваходам у Чырвоную Крэпасьць, галоўную славутасьць Старога Дэлі. У гэтым «раі» лёгка згубіцца, але зусім не абавязкова наймаць прафэсійнага гіда, каб пазнаёміцца з гістарычным цэнтрам. Дастаткова накінуць некалькі рупій рыкшам, і яны з душой і запалам пакажуць славутасьці, патаемныя месцы, найлепшыя пункты продажу спэцый і гарбаты (дзе працуюць іх сваякі), раскажуць ня толькі гістарычныя факты, але таксама параяць варажбітку, якая прачытае вашу будучыню і прыварожыць каханага чалавека (за асобную плату).\nУсё зьмяшалася на сталічных дарогах\nАпынуўшыся на дарогах без разьметкі або сьветлафораў, дзе сярод удзельнікаў руху людзі і каровы, матацыклы і ровары, машыны і рыкшы, эўрапеец скажа, што на дарогах пануе поўны хаос. Але нягледзячы на тое, што правілы дарожнага руху ў Індыі здаюцца чыстай умоўнасьцю, рух уяўляе сабой арганічную сыстэму, у якой аварыі адбываюцца не часьцей чым, напрыклад, у Расеі: у Індыі — 16,6 сьмярцей на 100.000 чалавек, у Расеі — 18.9 (у Беларусі радзей — 13.7 на 100.000).\nПадобна жоўтым таксі ў Нью-Ёрку, рамантычным гандолам у Вэнэцыі і гістарычным трамваям у Празе, фірмовым відам транспарту ў Нью-Дэлі лічыцца трохколавы матацыкл «тук-тук». Менш чым за адзін беларускі рубель тук-тук даімчыць вас у любы пункт гораду, хоць пастаяць у заторах давядзецца ў любым выпадку, бо насельніцтва індыйскай сталіцы ў тры разы перавышае ўсё насельніцтва Беларусі.\nТрушчобы? А вось і не. Хутчэй, гэта «хрушчобы» – звычайныя жылыя дамы ў самым цэнтры гістарычнай часткі Дэлі. Рэдка можна сустрэць нешта сярэдняе паміж элітным жыльлём і паўразбуранымі будынкамі – нездарма Індыя вядомая як – вы ўжо здагадаліся – краіна кантрастаў.\nУ такіх пабудовах жыве пераважна рабочая кляса. Траціна гарадзкога насельніцтва Індыі – у аднапакаёўках. А яшчэ больш людзей -- у трушчобах, ня маючы нават лядашчага даху над галавой. Такіх людзей у Дэлі восем мільёнаў. Многія беднякі начуюць на паркінгах, пад мастамі, дый проста на тратуарах.\nБеларускія каровы жывуць дрэнна? Паглядзіце на індыйскіх\nКіруючая партыя настойвае на тым, што карова — сьвятая жывёла і павінна ахоўвацца. У некаторых штатах забаронена забіваць кароваў, парлямэнт нават разглядае закон аб сьмяротнай кары за гэта правапарушэньне.\nЖывёлы сьвятыя, але жыцьцё маюць як сьвятыя пакутнікі. Скура ды хрыбет, рогі ды хвасты. Мала таго, што недаядаюць, дык на вуліцах ім часта дастаецца ад жыхароў за парушэньне руху.\nАбаронцы правоў жанчын у Індыі абураюцца, што каровы лічацца больш важнымі, чым жанчыны: згвалтаванай даўжэй трэба чакаць правасудзьдзя, чым карове. А згвалтаваньне ў Індыі адбываецца кожныя 15 хвілін. Каб зьвярнуць увагу на гэтую праблему, індыйскі фатограф зрабіў праект, у якім сфатаграфаваў індыйскіх жанчын у масках каровы.\nБяздомныя сабакі, колькасьць якіх у сталіцы складае каля 400.000, часта застаюцца незаўважанымі турыстамі, чыя ўвага дастаецца менавіта славутым вулічным каровам.\nДаводзіцца сабакам несалодка — часта яны становяцца ахвярамі надзвычайнай жорсткасьці. Часта яны настолькі зьнясіленыя голадам і сьпякотай, што няздольныя рухацца. Ляжаць і чакаюць, пакуль турысты ня зьлітуюцца і не накормяць.\nНа індыйскіх рынках кветкі купляюць за кіляграм\nЧасам на кветкавых рынках ня бачна зямлі — ўсё навакольле патанае ў аксамітках. Гэтыя прыгожыя кветкі займаюць вельмі важнае месца на любым індыйскім сьвяткаваньні, няхай гэта будзе цырымонія шлюбу, фэстываль або ўсхваленьне індуісцкага боства.\nЗа ўсёй гэтай прыгажосьцю хаваецца велізарная праца, у асноўным жанчын і іх дзяцей, нават дашкольнага ўзросту. Працоўны дзень пачынаецца а 3-й гадзіне раніцы і працягваецца, пакуль усе вянкі ня сплеценыя і не распрададзеныя. Каб адагнаць стому і дрымоту, яны садзяцца колам і пачынаюць сьпяваць песьні. Але зусім не такія, як мы прывыклі бачыць у індыйскім кіно, — а ўдумлівыя і не разьлічаныя на зьнешні эфэкт.\nУ індыйскіх жанчын золата больш, чым у залатым запасе Беларусі ў 500 разоў\nНя верыцца? Паводле дадзеных Сусьветнай рады золата, у Індыі налічваецца 24 тысячы тон золата, а ў індыйскіх жанчын — 21 тысяча тон золата, што складае 11 працэнтаў усяго золата ў сьвеце. Столькі золата не налічваецца нават у вядучых па золаце краінах сьвету: Нямеччына — 3300 тон, Італія — 2450 тон, Францыя — 2400 тон, Расея — 1900 тон. Залаты запас Беларусі складае 41 тону.\nВідавочна, што далёка ня ўсе жанчыны могуць дазволіць сабе залатую ліхаманку, і тады ім на дапамогу прыходзяць рынкі Нью-Дэлі, багатыя стразамі, бісэрам, штучнымі камянямі і залатымі напыленьнямі. Як гаворыцца, fake it till you make it.\nСярод мясцовых жыхароў старадаўні калодзеж Аграсэн Кі Баёлі мае асаблівую прывабнасьць, бо менавіта тут былі зьнятыя культавыя фільмы Балівуду. Аднак, далёка ня ўсе адважваюцца прыйсьці ў гэтае незвычайнае месца. Віной гэтаму – духі і прывіды.\nНасельніцтва Індыі, асабліва сельскіх раёнаў, заўзята верыць у існаваньне зданяў. Так, мая сяброўка родам з паўночнай вёскі ў Індыі з жахам і страхам у вачах распавядала мне розныя гісторыі пра тагасьветныя сілы, зь якімі сутыкаліся яна і яе аднавяскоўцы. Нягледзячы на мае доўгія ўгаворы пайсьці са мной на агляд славутасьці, яна наадрэз адмовілася – раптам духі прымусяць яе скакаць у ваду.\nЗбольшага, яна мела рацыю. Скочыць у ваду і праўда вельмі хацелася, праўда каб выратавацца ад нашэсьця камароў, мошак і кажаноў, якія ахоўваюць Аграсэн Кі Баёлі.\nЭкзотыка — каму як\nШматлікія турысты выкарыстоўваюць гэтае слова, апісваючы свае ўражаньні ад індыйскай культуры. Ня дзіўна, што, трапляючы ў новае асяродзьдзе, яны пачынаюць мітусьліва фатаграфаваць усё, што бачаць: людзей, архітэктуру, жывёлаў. Затое, калі мясцовыя жыхары зьвяртаюць увагу на іх, — гэта выклікае крыўду і грэбаваньне: «Яны што, белых людзей ніколі ня бачылі?» Ня бачылі, таму што ні тэлебачаньня, ні інтэрнэту, ні ўвогуле электрычнасьці больш чым у паловы насельніцтва сталіцы няма.\nПра такія двайныя стандарты вандроўкі ў «экзатычныя» краіны часта забываюць. Але зьліўшыся з натоўпам, значна прасьцей атрымаць адчуваньне супольнасьці.\nПраўда, на мяне там таксама часта азіраліся — ня столькі з-за рысаў твару, колькі, думаю, з-за росту — я там са сваім звычайным беларускім ростам была на галаву вышэйшая за большасьць мінакоў. Хоць, кажуць, ілюзіі лепш за ўсё бачныя не з вышыні, а з адлегласьці.\nІндыя скасавала аўтаномію рэгіёну, за які ўжо было дзьве вайны


Прэзыдэнт Румыніі папрасіў прабачэньня ў ахвяраў камунізму\n20 сьнежань 2006, 17:01\nКастусь Бандарук, Прага Пад сьвіст і крыкі нацыяналістаў з партыі “Вялікая Румынія” і воплескі прысутных у залі парлямэнту дэпутатаў і гасьцей прэзыдэнт Румыніі Траян Басэску асудзіў камунізм і, як кіраўнік дзяржавы, папрасіў прабачэньня ва ўсіх, хто пацярпеў ў часы камуністычнай дыктатуры. Што азначае гэтая падзея – чыста сымбалічны жэст ці рэальны працэс дэкамунізацыі?\n(Басэску: ) “Мы можам сказаць, што камуністычны рэжым у Румыніі з 45-га па 89-ы год быў незаконны і злачынны... Для грамадзянаў Румыніі камунізм быў рэжымам, навязаным ім палітычнай групай, якая прэтэндавала на ўсю праўду. Гэта быў таталітарны рэжым, які нарадзіўся ў выніку гвалту і гвалтоўна сканаў. Гэта быў рэпрэсіўны рэжым, які адняў ў румынскага народу пяць дзесяцігодзьдзяў найноўшай гісторыі, які зламаў права і прымусіў грамадзян жыць ў хлусьні і страху,” – заявіў прэзыдэнт у Парлямэнцкім Палацы ў Бухарэсьце ў часе сэсіі абедзьвюх палатаў парлямэнту.\n“Ад імя румынскай дзяржавы прашу прабачэньня ва ўсіх, хто пацярпеў у часы камунізму. Прызнаю гэтую сыстэму злачыннай і пазбаўленай легітымнасьці. Камунізм – гэта адкрытая рана ў гісторыі Румыніі, якую трэба раз і назаўсёды закрыць” – дадаў прэзыдэнт.\nБасэску прадставіў падрабязную справаздачу адмысловай прэзыдэнцкай камісіі. Цягам 9 месяцаў 19 экспэртаў на чале з прафэсарам Владзімірам Тысманэану, карыстаючыся архівамі тайнай паліцыі “Сэкурытатэ”, падрыхтавалі дакумэнт на 650 старонках пра злачынствы камунізму цягам 50 гадоў.\nПаводле Тысманэану, у часы камуністычнай дыктатуры каля 2 мільёнаў чалавек, амаль 10% усяго насельніцтва, былі забітыя, зьняволеныя, катаваныя альбо адбылі розныя тэрміны ў лягерох прымусовай працы. У справаздачы аказаліся прозьвішчы 55 самых адыёзных палітыкаў, партыйных ідэолягаў, функцыянэраў “Сэкурытатэ”, якія найболей адказныя за злачынны характар рэжыму, а таксама прозьвішчы вядомых людзей, якія супрацоўнічалі з рэжымам і падтрымлівалі яго.\nВыступленьне прэзыдэнта спрабавалі сарваць нацыяналісты на чале з Карнэлью Вадзімам Тудорам, у свой час прыдворным паэтам камуністычнага дыктатара Нікаляэ Чаўшэску. Таксама сацыялісты, у тым ліку былы прэзыдэнт, а цяпер сэнатар Ён Іліеску абвінаваціў кіраўніка дзяржавы ў “макартызьме” і “паляваньні на ведзьмаў”.\nЗатое зь вялікай увагай выслухалі выступленьне Басэску запрошаныя ў якасьці гасьцей былы кароль Румыніі Міхал і былы прэзыдэнт Польшчы Лех Валэнса. “Трэба зьвесьці рахункі з камунізмам і пакараць адказных за забойствы, бо камуністы зноў падымаюць галовы,” – заклікаў Лех Валэнса.\nАднак прызнаньне камуністычнага рэжыму “злачынным” ня цягне за сабою ніякіх практычных наступстваў. Гэта будзе залежаць ад далейшых крокаў румынскага парлямэнту.


24 люты 2011, 06:29\nСправу супраць прадпрымальніцы Лілі Лагуцінай завялі пасьля таго, як яна паскардзілася ў пракуратуру, што міліцыянты пакалечылі ёй руку і ня выклікалі “хуткую дапамогу”, а павезьлі ў міліцыю.\nЛагуціна: “Яны судзяць мяне за супраціў і гвалт над супрацоўнікамі міліцыі, хаця самі мне зламалі руку. Такі цяжкі пералом быў са зрушэньнем, што прыйшлося рабіць складаную апэрацыю. Цяпер замялі ўсю гэтую справу – быццам бы й не ламалі, і на мяне перакінулі віну. Цяпер мяне хочуць засудзіць за супраціў”.\nГэта ўжо другі судовы працэс над Ліляй Лагуцінай. Раней Сьветлагорскі суд пакараў прадпрымальніцу адным годам абмежаваньня волі. Але пракуратура падала пратэст, і абласны суд адмяніў вырак, накіраваў справу на новы разгляд.\nГэтым разам прадстаўнік Сьветлагоскай раённай пракуратуры Аляксей Скачынскі папрасіў пакараць Лілю Лагуціну трыма гадамі абмежаваньня волі без накіраваньня ў калёнію. Максымальны тэрмін пакараньня паводле артыкулаў – 6 гадоў пазбаўленьня волі.\nКанфлікт у Лагуцінай зь міліцыянтамі адбыўся амаль паўтара гады таму. Яна заступілася за мужа, якога спрабавалі затрымаць міліцыянты. Кажа, што махнула сумкай, каб адчапіліся.\nАдзін з пацярпелых, цяпер ужо былы афіцэр Дэпартамэнту аховы МУС, Яўген Мельнікаў, які затрымліваў жанчыну, лічыць, што Лагуціну трэба пакараць надзвычай строга:\n“Жанчына проста ня бачыць, што зь ёй размаўляе міліцыя. Яна ня цяміла, што рабіла – нанесла ўдар сумачкай. Выскачыў сіняк на твары. Так зь міліцыяй нельга паступаць. Я лічу, што такіх людзей наагул трэба саджаць у турму. Яна перашкаджала затрымліваць мужа, хапала за міліцэйскую вопратку. Яе вялі да машыны, яна выкручвалася, вырывалася. Дзесьці крутнулася – і ў выніку сама сабе нанесла калецтва”.\nАдвакат прадпрымальніцы спадар Каралёў не пагаджаецца з высновамі абвінавачваньня:\n“З нашага пункту гледжаньня ў яе дзеяньнях адсутнічае склад злачынства, Паколькі супрацоўнікі міліцыі парушылі палажэньні закону пра органы унутраных спраў. Ёй не патлумачылі яе правы, не патлумачылі, куды яе і навошта зьбіраюцца дастаўляць”.


У нядзелю — новая хваля цяпла | zviazda.by\nХатняя старонка » Грамадства » У нядзелю — новая хваля цяпла\nУ нядзелю — новая хваля цяпла\nУ гэты дзень тэмпература паветра будзе дасягаць плюс 8-10 градусаў.\nТакога мяккага лютага айчынныя сіноптыкі яшчэ не адзначалі — тэмпературны фон адпавядае амаль што пачатку красавіка. Будзе анамальна цёпла і надалей, упэўнены спецыялісты Рэспубліканскага цэнтра па гідраметэаралогіі, кантролі радыеактыўнага забруджвання і маніторынгу навакольнага асяроддзя Мінпрыроды.\nУ суботу нашым надвор'ем будзе кіраваць малаактыўны атмасферны фронт, які змяшчаецца з Заходняй Еўропы. Толькі месцамі пройдуць невялікія кароткачасовыя ападкі ў выглядзе мокрага снегу, які ўдзень будзе пераходзіць у дождж. У асобных раёнах чакаецца слабы галалёд, на дарогах — галалёдзіца. Уначы тэмпература паветра складзе ад мінус 5 градусаў да 1 цяпла, удзень чакаецца ўжо ад мінус 1 да плюс 4 градусаў, а па захадзе — да 6 цяпла.\nАмаль сапраўдная вясна чакаецца ўжо ў нядзелю. Тады на тэрыторыю краіны пачнуць паступаць больш цёплыя паветраныя масы з паўднёвага захаду Еўропы. Уначы і раніцай месцамі пройдуць невялікія ападкі, а ўдзень будзе пераважна суха. Уначы і раніцай чакаюцца слабы туман, галалёд, на дарогах галалёдзіца. Тэмпература паветра ўначы складзе ад мінус 4 градусаў да 3 цяпла, удзень — плюс 2—7 градусаў, а па паўднёвым захадзе краіны — да 8—10 цяпла.\nПаводле папярэдніх прагнозаў айчынных сіноптыкаў, у першай палове наступнага тыдня тэрыторыя Беларусі будзе знаходзіцца пад уплывам атмасферных франтоў і паветраных мас, якія рухаюцца да нас з боку паўднёвага захаду Еўропы. Таму і надалей чакаецца няўстойлівае і вельмі цёплае для лютага надвор'е.\n21645 Разам за Беларусь!


Ідэя творчага праекта "Арт – транзіт" нарадзілася ў лютым 2011 года ў Мінску, падчас работы журы VI Міжнароднага конкурсу жывапісу і графікі "На сваёй зямлі" (куды паступіла больш за 12 тысячаў работ з 26 краін), дзе ўфімская мастацкая школа "Художка" знайшла творчых адзінадумцаў з Омска. Спачатку ўзнікла ідэя абмену невялікімі ўнутрышкольнымі выставамі, якая ў працэсе падрыхтоўкі пераўтварылася ў цікавы праект, здольны, на думку арганізатараў, (а гэта людзі, якія валодаюць велізарным прафесійным досведам у гэтай галіне), камусьці дапамагчы, а камусьці прыдбаць новыя веды.\nПраект "Арт - транзіт" яднае ў сабе два вельмі актуальныя і цесна звязаныя паміж сабой накірункі, што робяцца ўсё больш запатрабаванымі: дзіцячая творчасць і адукацыя. Мэта праекта – паказаць значнасць дзіцячай творчасці, яе здольнасці змяніць гэты свет хаця б у дэталях. Усё гэта праз атмасферу супрацоўніцтва, абмену досведам, падвышэння майстэрства і педагогаў, і дзяцей. Дапамога ў рэалізацыі велізарнага патэнцыялу, што схаваны ў нашых дзецях, а таксама падвышэнне кваліфікацыі педагогаў, якія з’яўляюцца "залатым ключыкам" ад дзвераў у дзіўны свет творчасці. Самі ж дзеці ўсё больш настойліва заяўляюць пра свае правы, жаданні і патрэбы, і не толькі заяўляюць, але і знаходзяць шляхі іх рэалізацыі. Давайце аб’яднаем нашыя высілкі дзеля дасягнення агульнай мэты – дапамагчы дзіцю пражыць гэтую дзіўную пару дзяцінства, адкрыць гэты свет і знайсці сваё месца ў ім.\nШмат гарадоў на карце свету, велізарныя адлегласці аддзяляюць шмат якія з іх. І, здавалася б, шмат перашкодаў… Існуе вялікая колькасць школ, студый, класаў, гурткоў, секцый і іншых установаў, якія займаюцца арганізацыяй дзіцячай творчасці. У кожнай з іх свая праграма, свая методыка, свае сакрэты. Наш праект дапаможа скараціць гэтыя адлегласці, даць магчымасць зносінаў і абмену досведам паміж зецьмі і педагогамі розных школ. Бо, негледзячы на адлегласці, нас яднае адная мэта.\nАсаблівасцю праекта з’яўляецца магчымасць пабачыць вынікі работы тых ці іншых мастацкіх школ і навучальных установаў у выглядзе сумесных выставаў. А галоўнае, атрымаць магчымасць наўпрост пазнаёміцца з асаблівасцямі іх навучання, іх «сакрэтамі», разнастайнымі тэхналогіямі выканання тых ці іншых работ. Гэтаму дапамогуць майстар-класы, круглыя сталы і проста цікавыя знаёмствы, абмен досведам і набыццё новых адзінадумцаў і партнёраў.\nАрганізатарамі праекта з’яўляюцца людзі, якія шмат гадоў працуюць з дзецьмі і добра ведаюць пра праблемы ў галіне мастацкай адукацыі. Свой багаты досвед зносінаў і супрацоўніцтва з педагогамі і мастакамі шмат якіх гарадоў Башкартастана, Расіі і замежжа яны жадаюць накіраваць на дапамогу ўсім, хто ўсведамляе, наколькі значнай ёсць роля педагога.\nУ справе правядзення праекта асабліва каштоўнай ёсць дапамога людзей, якія разумеюць усю важнасць мэтаў падобных мерапрыемтсваў. Не так ужо шмат у нашым грамадстве, што падвержана ўплыву камерцыйных адносінаў, надаецца ўвагі развіццю духоўнай сферы. Тым большы недахоп у гэтым адчуваюць дзеці. Усе бацькі, разважаючы пра будучыню сваіх дзяцей, жадаюць, каб іхняе дзіця вырасла геніем. Мы ўпэўненыя, што наш праект выклікае цікавасць ва ўсіх, хто неабыякавы да праблемаў дадатковай адукацыі. Запрашаем далучацца да нашай ініцыятывы ўсіх, хто жадае падзяліцца досведам, прыдбаць яго, і проста тых, хто жадаў бы ўнесці свой усёсак.\n"Арт – транзіт" працягвае сваё падарожжа…\nІнфармацыю па праекце і яго правядзенні вы знойдзіце на сайце www.pishi-risuy.ru.\nКуратар праекта: Піліпюк Аксана Міхайлаўна – дырэктар па навуцы і творчасці мастацкай школы "Художка" (г.Уфа, Башкартастан, Расія).\nКантактны тэлефон: 8 960 39 28 640


Ткацтва © Гимназия № 2 города Пинска\nГлавная страница » О гимназии » Этнографический музей "Спадчына" » Аддзелы музея » Ткацтва\nДоўгімі зімовымі вечарамі жанчыны не толькі вышывалі, пралі, але ткалі. Ткацтва - складаны і шматгранны працэс. Каб выткаць якую-небудзь рэч, патрабавалася многа часу на падрыхтоўку сыравіны. Лён, воўна, радзей канапля былі галоўнай прадукцыяй для адзення і рэчаў.\nПерад вамі вельмі стары ткацкі станок. У нас ёсць усё неабходнае, каб на ім можна было працаваць. Застаецца толькі наладзіць кіт, заправіць аснову і можна ткаць дзівосныя дываны. На вітрыне - прылады працы для ткацтва. Тут чаўнакі, верацёны, бэрда.\nРазвіццё ткацтва ў Беларусі. У другой палове XVIII ст. на тэрыторыі Беларусі адбываецца зараджэнне мануфактурнай вытворчасці. У гэты час ліквідуюцца наступствы спусташэння і ў сялянскіх гаспадарках больш сеюць лёну і канопляў. Па меры адраджэння гарадоў зноў атрымліваюць сваё развіццё рамесныя промыслы, дзе трэцяе месца па колькасці (пасля рамеснікаў, якія займаюцца апрацоўкай металаў і спецыялістаў па вырабу скур і мяхоў) займалі краўцы, ткачы, прядильщики, суконшчыкі і іншыя майстры па вырабе адзення.\nПачатак мануфактурнай прамысловасці ў Беларусі паклалі буйныя феадалы, якія валодалі вялікімі багаццямі і маюць магчымасці для арганізацыі мануфактур у сваіх землях, дзе была танная рабочая сіла-прыгонныя сяляне.\nУ 1751 годзе князь Міхаіл-Казімір Радзівіл заснаваў у Слуцку прадпрыемства, унікальную прадукцыю якога - знакамітыя слуцкія паясы-ведалі і высока шанавалі ў многіх краінах. Гэтыя паясы ткаліся з шаўковых, залатых і срэбных нітак з рознымі ўпрыгожваннямі і з'яўляліся высокамастацкімі творамі ручнога вытворчасці таго часу. Галоўным майстрам-ткачом на фабрыцы на працягу многіх гадоў працаваў жыхар Слуцка Васіль Барсук.\nПрадпрыемствамі мануфактурнага тыпу меншых памераў з'яўляліся суконная і палатняная фабрыка князя Сапегі ў Ружанах.\nЗ развіццём рынкавых адносін у многіх памешчыцкіх гаспадарках павялічылася вытворчасць лёну, канопляў і пянькі. Атрымала сваё развіццё танкарунная авечкагадоўля. На пачатак 40-х гадоў XIX ст. у Беларусі налічвалася 600 тыс.овец, у тым ліку Гродзенскай губерні 400 - 420 тыс. Асобныя памешчыкі мелі дзясяткі тысяч авечак.\nУ канцы XVIII ст. - Першай палове XIX ст. у розных раёнах Беларусі ў сельскай мясцовасці сталі ўзнікаць прамысловыя паселішчы, якія ўяўляюць сабой поўныя комплексы вытворчых прадпрыемстваў (ткацкіх фабрык).\nУ Беларусі найбольшае распаўсюджванне атрымалі перапрацоўчыя прадпрыемствы, якія працавалі на сельскагаспадарчым сыравіна - суконныя, палатняныя ў іх ліку.\nЦэнтрам коноплеводства была Магілёўская губерня. У 60-я гг. XIX ст. галоўным рынкам збыту пянькі была Англія, а ў 70-е - Нямеччына.\nНеабходна сказаць і пра тое, што пасля рэформы 1861 г. павялічылася доля дробных капіталістычных прадпрыемстваў у тэкстыльнай галіны.\nУжо да канца ХIX ст. да буйных прадпрыемстваў Беларусі ставілася льнопрадзільная фабрыка ў г. Віцебску з агульнай колькасцю работнікаў больш за 500 чалавек.


M. Reason - восень 2016 - Мода 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ Мода 2017 ⇒ M. Reason - восень 2016\nРасійскі брэнд, які падарваў рынак некалькі гадоў таму, сёння стабільна пакарае жанчын унікальнымі вобразамі і цікавымі якаснымі тканінамі. Кампанія стварае лімітаваныя калекцыі, якія адпавядаюць усім тэндэнцый і павеваў моды. Восеньская калекцыя адзення М. Reason ў 2016 годзе стала прадметам для прыцягнення грамадскай увагі.\nАсаблівасці калекцыі адзення восень 2016 ад М. Reason\nФірма М. Reason, ствараючы новыя мадэлі адзення, выкарыстоўвае інавацыйныя тэхналогіі, якасныя еўрапейскія тканіны і абапіраецца на асноўныя тэндэнцыі ў свеце моды. Таму кожная рэч - гэта твор мастацтва. Восеньскі паказ 2016 раскрыў асноўныя напрамкі калекцыі:\nКлетка. Яна заўсёды асацыюецца з чымсьці арыстакратычным. Мяккія тканіны робяць вопратку вельмі камфортнай. Вялікая ці дробная клетка - яна робіць рэчы універсальнымі: як для штодзённага паходу на працу або бізнес-ланч, так і для вячэрняга выхаду ў кіно з сям’ёй.\nАдценні шэрага. Жаночая калекцыя адзення восені 2016 ад фірмы М. Reason проста насычана шэрымі рэчамі. Гэты цёплы і пяшчотны колер дазваляе акунуцца ў мяккія абдымкі камфортных тканін і унікальных фасонаў. У такой размалёўцы нават самыя строгія мадэлі сукенак становяцца больш элегантнымі, што дазваляе стварыць абсалютна новы дзелавы стыль.\nКамізэлька. Уводзячы ў калекцыю універсальны камізэлька, які можна надзець як з штанамі, так і з спадніцай, фірма М. Reason дапамагае дадаць у гардэроб такія рэчы, якія будуць мець магчымасць не толькі сагрэць у халодную пару года, але і разнастаіць вобраз.\nСтеганые рэчы. У гэтым сезоне працягваецца ўзмоцнены попыт на рэчы з цікавай радком. Мяккая і цёплая - падшываны адзенне надае ў вобраз ноткі рамантычнасці і бесклапотнасці.\nУнікальнасць жаночай адзення ад кампаніі М. Reason у тым, што кожны элемент калекцыі выдатна спалучаецца з іншымі, спараджаючы мноства цікавых вобразаў. Гэта дазваляе абнавіць гардэроб, калі прыходзіць новы сезон.\nReaaons Autumn Nicole Costa Відэа.\nПапярэдні Тэкст З чым насіць сінюю сумку?\nРэкамендацыі па падрыхтоўцы да рамонту кватэры


18 (629) 2019\nПа Мінску зноў пойдуць танкі. З 14 траўня ў сталіцы пачынаецца рэпетыцыя парада на 3 ліпеня. Зноў будуць сапсаваныя дарогі, аўтамабілісты — у сувязі з праходжаннем ваеннай тэхнікі — займеюць шматлікія нязручнасці. Дый не толькі аўтамабілісты — нават «Мінсктранс» папярэджвае, што на некаторых аўтадарогах будуць уведзеныя «часовыя абмежаванні». Чарговым разам паўстае пытанне: навошта нам парад у цэнтры горада? У 2017 годзе, калі танк у в... Болей »\n17 (628) 2019\nПра тое, што ў беларуска-расійскіх дачыненнях нешта адбываецца, стала зразумела яшчэ з лета мінулага года, калі Лукашэнка пачаў надоўга завісаць у Сочы па запрашэнні Пуціна. Але з афіцыйных крыніц стала вядома пра змену курса Расіі адносна Беларусі толькі напрыканцы 2018-га. В ыступ прэм’ера Расіі Дзмітрыя Мядзведзева ў Брэсце 13 снежня можна лічыць кропкай адліку для новага этапу беларуска расійскіх дачыненняў. Кіраўнік ураду РФ заяві... Болей »\n16 (627) 2019\nДа гэтага часу няма больш цікавай навіны, чым перамога Уладзіміра Зяленскага на выбарах прэзідэнта Украіны. Ён набраў 75% галасоў і стане новым гарантам нашай паўднёвай суседкі. Сам Зяленскі пракаментаваў сваю перамогу проста: «Усё магчыма». А дакладней, яго словы гучалі так: «Пакуль я яшчэ не прэзідэнт, павінен сказаць як грамадзянін Украіны ўсім краінам, экс-рэспублікам Савецкага Саюза — паглядзіце на нас, усё магчыма». Праўда, у то... Болей »


13 люты 2014, 08:50\nУ Каракасе прайшлі масавыя дэманстрацыі супраць палітыкі прэзыдэнта Нікаласа Мадуры.\nКолькасьць загінуўшых у акцыях у Вэнэсуэле склала тры чалавекі, паведамляе РІА «Новости».\nРаней была інфармацыя аб адным загінуўшым. Паводле мясцовых СМІ, спачатку быў забіты ўдзельнік маршу супраць палітыкі прэзыдэнта Мадуры, аднак пазьней кіраўнік парлямэнта краіны Дыёсдада Кабэльё заявіў, што гаворка ідзе пра прыхільніка ўладаў.\n«Забойцы нашага таварыша і суайчыньніка заплацяць за гэта», — паабяцаў Кабэльё.\nАпазыцыя ў сваю чаргу паведаміла аб двух забітых удзельніках антыўрадавай дэманстрацыі.\n«Тут у нас забітыя двое вэнэсуэльцаў за тое, што ўзьнялі свой голас (супраць уладаў)», — заявіла калюмбійскаму тэлебачаньню NTN24 адна з лідэрак апазыцыі Марыя Карын Мачада. Афіцыйнай рэакцыі на інфармацыю аб гібелі пакуль няма.\nМаршы прыхільнікаў і праціўнікаў Мадуры праходзілі ў Вэнэсуэле адначасова. Апазыцыя патрабуе спыненьня рэпрэсіяў з боку ўладаў і вызваленьня затрыманых актывістаў. Праўрадавыя актывісты праводзяць масавую акцыю, адзначаючы Дзень моладзі, сьвята, прымеркаванае да гадавіны перамогі ў бітве пры горадзе Ла Вікторыя падчас вайны за незалежнасьць Вэнэсуэлы 200 гадоў таму.


Голас Любаншчыны » На вясновым кірмашы\nПершы раённы вясновы кiрмаш ладзіўся ў мінулую суботу на цэнтральнай плошчы горада. Загадзя прадпрыемствы аграпрамысловага комплексу, спажывецкага таварыства, рыбакамбінат, лясгас, прыватныя прадпрымальнікі абуладкавалі месцы для гандлю, каб распачаць яго ўжо з васьмі гадзін раніцы.\nПакупнікам прапаноўваліся ялавічына, свініна, бульба, зерне, жывая рыба, агародніна і садавіна, хлебабулачныя вырабы, насенне, многае іншае. Карацей кажучы, кожны мог выбраць тое, што яму патрэбна. Асаблівым жа попытам карысталася мясапрадукцыя свінакомплексу «Забалацкі».\nПажылым грамадзянам і тым, хто не меў магчымасці самастойна даставіць дадому набытае зерне, бульбу і іншыя важкія пакупкі, дапамагалі прадстаўнікі сэрвіснага атрада, арганізаванага райкамам грамадскага аб’яднання «Беларускі рэспубліканскі саюз моладзі».\nДа слова, на кірмашы можна было не толькі набыць неабходныя тавары, прадукты, а і пакаштаваць смачнай гарачай юшкі, смажанага шашлыка. Пра гэта паклапаціліся работнікі рыбакамбіната і райспажыўтаварыства.